Ўзбекистон-Россия: Умид Зеленский Хайрулло Ҳамидов, “Миллион” жамоаси ва Россия шоу-бизнесидаги ҳаёти ҳақида - BBC News O'zbek\nЎзбекистон-Россия: Умид Зеленский Хайрулло Ҳамидов, “Миллион” жамоаси ва Россия шоу-бизнесидаги ҳаёти ҳақида\nЧортоқлик Умид Исабоев салкам қирққа кирганида қиёфаси туфайли ҳаёти ўзгариб кетди. Москвада автоулов бўёқчи-таъмирчиси бўлиб ишлаб юрган мигрант ҳозирда Россия телеканалларининг доимий меҳмонига айланиб бораяпти.\nБи-би-си Ўзбек хизмати Умид Исабоев билан учрашиб, ҳаётидаги ўзгаришлар билан боғлиқ кечинмалари, ўзи ва оиласи ҳақида суҳбатлашди.\nТасодифий сурат сабаб\n- Менга олдин кўп "КВН"чи, юморист Владимир Зеленскийга ўхшайсан деб айтишарди. Эътибор қилмаган эканман. Кейин президент бўлди шу одам, шунда кўрдим телевизорда. Ўхшасам ўхшабман-да, деб кулдим, - дейди Умид Исабоев қиёфадоши ҳақида.\nУмид Наманганнинг Чортоғидан, Алихон қишлоғида туғилиб ўсган. Автомашиналарни созлаш ва бўяш унга отакасблигини айтади.\n- "Қишлоғимизда ҳамма бизни уста деб танийди. Аввало, отам - Рустам акани машиналарни созлашда тажрибалари катта. Мен таъмирлашни улардан ўрганганман. Кейин мен кўпроқ бўяш билан шуғулландим, отам таъмирдалар".\nУста йигитнинг ўн йилларки, шуғулланиб юрган касбини ўзгартиришига биргина тасодифий олинган сурат сабаб бўлди.\n- Ёзда метрода кетаётганимда кимдир суратга олиб, интернетга қўйиб юборган. Шу сурат тарқалиб кетиб, Зеленскийни қиёфадоши сифатида танилиб кетдим. Бир ой бўлди, интернет каналлар ва Россия телевидениеси ҳам тинмай турли кўрсатувларга чақиришаяпти, - дея ўз тарихини сўзлаб берди Умид.\nЯнги ҳаёт у учун осон кечмаётганини айтади: "Камералар, чироқлар... жуда ҳаяжонланаман. Бу иш ҳам осон эмас экан".\nРоссия: Ўзбекистон мигрантларини алдаётган ўзбеклар ким? ББС Ўзбек текшируви\nБу тақдир - бежиз эмас\n39 ёшли Умид Исабоев ўзининг шоу-бизнесга аралашиб қолиши бежизмас, деб ҳисоблайди. Бунинг узоқ йилларга бориб тақаладиган бир тарихи бор.\n- 1999-2002 йилларда оғайниларим билан қизиқиб, ўқиб ишлаш мақсадида Тошкентга боргандим. Бир автоустахонага ишга кирдим, шу пайтда ётоқ жойи излаб қолдим. Ўшанда Хайрулло Ҳамидовнинг оталари Убайдулла амаки билан танишиб қолдим, - ҳикоя қилади Умид.\nУстанинг айтишича, улар турар жой борасида ёрдам беришган.\n- Укалари Ҳожиакбар аканинг уйида яшаб ишлаб юриб, Хайрулло Ҳамидов билан танишдим. Хайрулло ака "Интерфутбол" кўрсатувининг шарҳловчиси эдилар, уларга жуда ҳавас қилардим. Ишдан бўш пайтларимда қулоғимга эшитгични тақиб олиб, тақлид қилардим. Ҳар гал телевизорда чиқсалар, маҳалладагиларга Хайрулло Ҳамидов оиласи билан яқинлигимни айтиб, мақтанардим, - дейди Умид Исабоев.\nМуҳожир ўша ҳаваслар балки бугунги тақдирига сабаб бўлган бўлиши мумкинлигини билдирди: "Ҳеч хаёлимга келмаган эди, мана, бугун бошимга шу қисмат келиб турибди!"\n"Автоусталигим яхши экан!"\nҲажвчи Зеленский - сиёсатчи Зеленский. Умид билан суҳбатимизда у кўпроқ ҳажвчилик йўлини танлашга ҳаракат қилаётганини таъкидлади.\n- Минг марта ўзимнинг автоусталигимни қилиб юрганим яхши эканки, ҳеч кимга ҳисобот бермас эдим. Ўз ишимни яхши биламан, қиламан ва топшираман. Ҳеч ким ишимга аралашмайди. Ҳозирда менга маслаҳатчилар кўп. Ҳаммаси ўз томонини ўйлаб иш кўради. Ўзим эса, хажвчилик йўналишини маъқул кўраман, - фикрини айтади Умид.\nУмид Исабоев ҳозирда машҳур телебошловчи Андрей Малахов билан ишлаётганини билдириб, уларга ўз хоҳишлари бўйича иш тутишни сўраётганини айтди.\nИсабоевга кўра, Россия шоу-бизнеси вакиллари уни "Комеди-Клаб" ва "Квартал 95" сингари кабий ҳажвий дастурлар учун тайёрлашмоқда.\n- Сиёсатга сени қўшмаймиз, ундан кўнглингни тўқ қил, деб ваъда беришаяпти. Ҳайронман энди. Аммо ўзим ҳам ҳеч қачон сиёсатга киришни ва аралашишни хоҳламайман, - дейди Умид.\n"Қанийди, "Миллион" га қўшилсам"\nРоссия телеканаллари тинмай уни экранларда кўрсатиб тургани боис, ҳозирча Умид Исабоевни Россияда кўпроқ танишади. Унинг ўзи эса Ўзбекистонда ҳам шоу-дастурларда иштирок этишни исташини билдирди.\n- "Миллион" жамоасини жуда ҳурмат қиламан, чиқишларини қолдирмай кўраман. Яқинда ҳам янги дастури чиқди, кўрдим. Қанийди, агар мени ҳам қабул қилишса, шулар сингари чиқсам. Қадимдан гап бор: "Бегона юртда шоҳ бўлгунча, ўз юртингда гадо бўл", деган. Бегона юртда жуда танилиб, актёр бўлиб кетмасам ҳам, халқимни хурсанд қилиб, уларнинг олқишида юрсам, менга шу афзал, - дейди Умид Исабоев.\nШу билан бирга, Умид Украинага бориш, "Квартал 95" да Владимир Зеленский ўрнида иштирок этиш мақсадларини билдирди.\nҲозирча эса, журналист Андрей Малахов лойиҳасига кўра, янги йилни президент Зеленский билан бирга кутиш ҳаракатлари бормоқда.


Андижонда газ қувурларини ноқонуний сотиш режаси фош қилинди\n21:10 / 14.09.2017\nМиллий хавфсизлик хизмати давлат мулкини ўмариш билан боғлиқ турли жиноятларга қарши курашишда давом этмоқда. Бу айниқса жиноятчиларнинг хатти-ҳаракатлари натижасида айбсиз кишиларнинг жабрланаётган ҳолатларга тегишли.\nКуни кеча Андижон вилояти МХХ бошқармаси ходимлари Бош прокуратура қошидаги Департамент ишчилари билан ҳамкорликда давлат мулкини ўғирлаганлик учун Олтинкўл туманида яшовчи 46 ёшли Хотамбек Фозиловни қўлга олишди.\n"Фозилов фуқаро М.Р.га "Фарғонатрансгаз" корхонаси балансидаги 162 метрли газ магистралини 2 минг АҚШ долларига сотишни кўзлагани аниқланди. Газ қувури "Маслаҳат" маҳалласи ҳудуди бўйлаб ўтган ва ундан вақтинчалик мақсадли фойдаланилмаган. Оператив чора-тадбирлар натижасида Фозилов пул маблағларини қабул қилаётган вақтида қўлга олинган", - дея таъкидлади МХХ вакили.\nТергов олди тадбирлари давомида маълум бўлишича, Хотамбек Фозилов "Водийгазтаъминот" унитар корхонасининг Олтинкўл туман бўлими ходими 35 ёшли Санжарбек Шокиров билан бирга ўз жиноий мақсадларини амалга оширмоқчи бўлган. Ҳамтовоқлар қўлга киритиладиган пул воситаларини ўз эҳтиёжларига сарфлашни режалаштиришган.\nБош прокуратура қошидаги Солиқ, валюта жиноятлари ва жиноий даромадлар легализациясига қарши курашувчи департамент юқорида номлари қайд этилган шахсларга нисбатан Жиноят кодексининг тегишли моддасига мувофиқ иш қўзғатди, тергов давом этмоқда.\nУрганчда 21 ёшли қиз рашк туфайли фуқарони пичоқлади\n19:05 / 18.04.2018


Бангфуруш кутилмаган ҳодиса қурбони бўлди\n16 май 2021, Тошкент вақти: 02:18\nРоссия қўлга олинган тожикистонлик бангфуруш бахтсиз ҳодиса сабабли ҳаётдан кўз юмди.\nРоссиянинг Божхона идораси расмийларига кўра, Москванинг Внуково аэропортида ушланган Тожикистон фуқароси ошқозонида 96 та қўлбола контейнерда 1,5 килограмм наркотикни олиб кетаётган пайтда контейнерлардан бири очилиб кетган. Шифокорлар унинг ҳаётини сақлаб қололмаган.\nБожгирлар у сўнгги бир ойда ошқозонида наркотик олиб ўтишга уринган тўққизинчи йўловчи эканини айтмоқда.\nРоссия расмийлари эълон қилган баёнотда махсус тиббий текширувдан кейин қўлга олган бошқа саккиз йўловчининг беш нафари Тожикистон, уч нафари Ўзбекистон фуқароси экани билдирилган.


ТЕРМИЗ ШАҲРИДА МЎЪТАБАР АЁЛЛАР, МУНИС ОПА-СИНГИЛЛАР ШАРАФЛАНДИ\nТадбирлар / 2022-03-06\nТермиз давлат университети хорижий тиллар факултети талабалари билан Президентимиз томонидан хотин-қизлар ҳаётидаги янгиликлар бўйича ўтказилган видеоселектор ҳақида давра суҳбати ташкил етилди.\nТадбирлар / 2022.03.05\nХОТИН-ҚИЗЛAРНИ ЕЪЗОЗЛAСҲ ҲAФТAЛИГИ\nБугун Термиз шаҳридаги Маҳалладаги ёшлар йетакчилари билан учрашув бўлиб ўтди.\nТадбирлар / 2022.03.04\nМаҳалладаги ёшлар йетакчисининг намунавий лавозим йўриқномаси таништирилмоқда.\nТермиз шаҳар 1-сектор ҳудудидаги “Гулистон” маҳалласида “Ҳоким ва ёшлар учрашуви” ўтказилди.\nНAВБAТДAГИ ҲОКИМ ВA ЁШЛAР УЧРAШУВИ\nБугунги кунда ҳар қандай жамиятнинг асосий “кўзгуси” – хотин-қизлар еканлиги шубҳасиздир.\nТадбирлар / 2022.03.03\nХотин-қизлар ҳафталигига старт берилди.\nБугун 2022-йил 3 март куни Ўзбекистон Республикаси Халқ таълими вазири Саидов Бахтиёр Одиловичнинг вилоятимизга ташриф буюрди.\nФан олимпиадаларининг ғолиблари тақдирланди.\nЖорий йилнинг 3-март куни Термиз шаҳридаги 26-сонли умумтаълим мактабида 2021-йилда “Замонавий мактаб”ларга қўйиладиган талаблар асосида баҳоланган 54 та мактаб раҳбарлари иштирокида семинар бўлиб ўтди.\nЗамонавий мактабларга қўйиладиган талаблар асосида баҳоланган 54 та мактаб раҳбарлари иштирокида семинар бўлиб ўтди.\nБугун Термиз давлат университетининг Ўзбек адабиёцҳунослиги кафедраси ҳамда Aхборот-ресурс маркази билан ҳамкорликда ЗУЛФИЙAХОНИМ таваллудининг 107 йиллиги муносабати билан "Зулфия - вафо ва садоқат куйчиси" мавзусида адабий кеча болиб ўтди.\n"ЗУЛФИЙA - ВAФО ВA СAДОҚAТ КУЙЧИСИ"\nШаҳримиз ёшларидаги илмга интилиш ва интеллектуал салоҳиятни инобатга олиб, Термиз шаҳрида “Заковат” ўйинлари оммавий маърифий ҳаракатга айлантирилмоқда.\nТЕРМИЗ СҲAҲРИДA ЗAКОВAТ ЎЙИНЛAРИ ОММAВИЙ ҲAРAКAТГA AЙЛAНТИРИЛДИ


Учтепада қаровсиз қолдирилган «Нексия-3» машинасини олиб қочишди\nУчтепада қаровсиз қолдирилган «Нексия-3» машинасини олиб...\n23.01.2018 17:09 0 411\n2018 йил 20 январдан 21 январь кунига ўтар кечаси 1995 йилда туғилган Абдужалилов Дониёр Лутфулла ўғли, Учтепа тумани ҳудудида жойлашган уйнинг ёнида фуқаро Хакимова Фарзона Хусановнага (исм-фамилияси ўзгартирилган) тегишли бўлган «Нексия-3» русумли автомашинаси қаровсиз қолдирилганлигидан фойдаланиб, уни олиб қочган. Бу ҳақда Тошкент шаҳар ИИББ сайтида хабар берилган.\nТошкент шаҳар ИИББ ходимлари томонидан ўтказилган тезкор-қидирув тадбирлари давомида, Д.Л.Абдужалилов Чилонзор тумани ҳудудида ушланиб, ундан Ф.Х.Хакимовага тегишли бўлган автомашина расмийлаштириб олинган.\nМазкур ҳолат юзасидан Учтепа тумани ИИБ ҳузуридаги Тергов бўлими томонидан Ўзбекистон Республикаси ЖКнинг 267-моддаси 1-қисми (транспорт воситасини олиб қочиш) аломатлари билан жиноят иши қўзғатилган.\nТошкент шаҳар ИИББ юқоридаги шахснинг хатти-ҳаракатидан жабр кўрганлар бўлса, «102» телефон рақамига ёки яқин атрофдаги ички ишлар идораларига мурожаат этишини сўрайди.\nжиноят автомобил Тошкент шаҳар ИИББ\nЖамият 14/02, 22:06


«Оқтепа лаваш»да овқатдан заҳарланганлар сони ошмоқда\nТошкентдаги «Оқтепа лаваш» емакхоналарида овқатдан заҳарланганлар сони 41 кишига етди. Бу ҳақда «Дарё» хабар қилди.\nСоғлиқни сақлаш вазирлиги маълумотига кўра, 7 июнь соат 14:00 га қадар Эпидемиология, микробиология ва юқумли касалликлар илмий текшириш институти клиникасига 29 нафар, шаҳар 5-сон юқумли касалликлар шифохонасига 8 нафар, шаҳар 4-сон юқумли касалликлар шифохонасига 2 нафар ва 2-сон юқумли касалликлар шифохонасига 2 нафар бемор кўнгил айниши, қайт қилиш, бош оғриши, умумий ҳолсизланиш, ич кетиши, ошқозон соҳасида оғриқ, тана ҳарорати кўтарилиши каби шикоятлар билан мурожаат қилган.\nУлар тиббий кўрикдан ўтказилиб, «Овқат токсикоинфекцияси», «Ўткир ичак касаллиги» ва «Ўткир диарея» бирламчи ташхиси билан шифохонага ётқизилган.\nАйни пайтда шифохонада беморлардан лаборатория таҳлиллари учун тегишли барча намуналар олиниб, ушбу ҳолат юзасидан Соғлиқни сақлаш вазирлигининг алоҳида назорати ташкил этилган. Мазкур шифохоналар ва унинг бўлимлари зарур дори-дармонлар, инфузион эритмалар, бир маротаба ишлатиладиган шприц ва системалар билан етарли миқдорда таъминланган.\nҚайд этилишича, юз берган ушбу ҳолат юзасидан Соғлиқни сақлаш вазирлигининг алоҳида назорати ташкил этилган. Вазирлик юзага келган эпидемик вазият жойига чиқиб ўрганиб, беморларга ва мутахассисларга ўз вақтида ҳар жиҳатдан амалий ёрдам кўрсатмоқда.\nАввалроқ Тошкентда 15 киши овқатдан заҳарлангани, улардан 3 нафарининг аҳволи оғирлиги ҳақида хабар берилган эди. Заҳарланиш «Оқтепа лаваш» умумий овқатланиш шохобчаларида тайёрланган товуқли сендвични истеъмол қилганликлари билан боғланаётганлиги сабабли «Оқтепа лаваш» жавобгарликни тўлиқ ўз бўйнига олганлигини маълум қилганди.\n“Оқтепа лаваш”: жавобгарликни тўлиқ ўзимизга оламиз\nЎзбекистондан Тюменга йўл олган микроавтобус ЙТҲга учради, икки киши ҳалок бўлди\nБухорода ўғил отасини тириклайин ёқиб юборди\nФВВ: Тошкентда содир бўлган воқеага “Овқатдан захарланиш” дастлабки ташхиси қўйилди


Косонсойда сув омбори ёрилиши ҳақидаги ваҳимали хабарларга муносабат билдирилди - EFFECT.UZ\n. 13:25 | 21.07.2021\nКеча 20 июль куни Наманган вилоятининг Уйчи, Наманган, Косонсой, Тўрақўрғон тумани айрим ҳудудларида кучли жала ёғди.\nХусусан Косонсойда яна сел келди, ва 3 соат давомида тинмаган ёмғир Қўқимбой қишлоғи Бўстон маҳалласидагиларнинг уйигача тошиб кирган. Аҳоли орасида Косонсой сув омбори ёрилганлиги ҳақида миш-миш тарқалди ва бу эса маҳаллий аҳолини саросимига тушириб қўйган. Ҳаттоки баъзилар бу гапларга ишониб нарсаларини йиғиштириб ўз уйларидан кетишган.\n“Ўзгидромет” маҳаллий аҳоли орасида тарқалган миш-мишларга изоҳ берди:\n“Бўлмаган гап! Косонсойда Қирғизистон республикаси Жалолобод вилояти Олабуқа туманидаги Косонсой сув омбор дамбаси ёрилибди” деган ваҳимали хабарлар тарқалибди.\nБу бўлмаган гап, бугунги сел тошқинлар билан жараёнларни бари сув омборидан қуйи қисмда ривожланди. Табийки, сув омбори дамбаси ёрилиб кетиши учун ҳеч қандай асос омили йўқ”, — дейилади хабарда.\nШунингдек, Наманган шаҳар ҳудудидан ўтган 4Р-117 “Тўрақўрғон-Наманган-Чортоқ” автомобиль йўлининг 15-километрида жойлашган кўприкка зарар етганлиги сабаб созлаш ишлари олиб борилиши муносабати билан ҳаракат тўлиқ чекланган.\nЭслатиб ўтамиз, 13 июль куни Косонсой туманида кузатилган сел оқибатида 9 киши оқиб вафот этиб, 6 киши қутқариб қолинган эди. Косонсойда ушбу фожиали воқеадан кейин сой олдидан ноқонуний бино ва иншоотлар буздирилганди.\nTeglar:Косонсой, Наманган, Узгидрометлогия, Ўзбекистон\nБухорода катта талончилик. Банк тизими мансабдорлари $2 миллионлик кредит маблағларини ўзлаштиргани аниқланди


Америкаликни шамол учириб кетишига бир баҳя қолди (видео)\n17:06 / 11.03.2017\nИнтернетда Америка иқлимшунослик обсерваторияси ходими шамол билан муваффақиятсиз кураш олиб бораётгани тасвирланган видео оммалашмоқда. Ролик ташкилотнинг Facebook'даги расмий саҳифасида эълон қилинган.\n"Бугун эрталаб шамол кучи сониясига 44 метрни ташкил қилди, шунинг учун биз бироз "ўйнаб кўриш"га мажбур бўлдик... Байроқ шамол тезлиги ва йўналишини аниқлашда ишлатилади", - дейилади видеога қолдирилган изоҳда.\nБир куннинг ўзида роликни бир неча юз минг бора томоша қилишган ва минглаб изоҳлар қолдиришди. Фойдаланувчилардан кўпчилиги нима учун обсерватория ходимлари шамол шундоқ ҳам кучли бўлган пайтда байроқ ўрнатишга қарор қилишганини тушунишмади.\nМаълумот учун, обсерватория Нью-Ҳемпширдаги Вашингтон тоғи тепасида жойлашган. Обсерватория шиори – “Дунёдаги об-ҳаво энг ёмон жой”.


17:55 29 Феврал 2020\n11:55 18.06.2019 Ҳавола олиш\nХитой АҚШни Яқин Шарқдаги вазиятни зиддийлаштирмасликка чақирмоқда\nТОШКЕНТ, 18 июн - Sputnik. Хитой барча томонларни соғлом идрокни сақлаб қолишга, Яқин Шарқдаги ҳолатни зиддийлаштирмасликка чақирмоқда, АҚШ эса ўзининг босим ўтказиш методларини қўллашни бас қилмоғи лозим, деб баёнот қилди сешанба куни Сурия ташқи ишлар вазири Валид Муаллим билан ўтказган матбуот-анжумани якуни бўйича ХХР ТИВ раҳбари Ван И.\n"Яқин Шарқда тинчлик ва барқарорликни қатъий ҳимоя қилишимиз лозим. Биз барча томонларни соғлом идрок ва оғир-босиқликни сақлаб қолишга, минтақада вазиятни зиддийлаштирадиган ҳаракатлардан ўзни тийишга, фалокатларга етакловчи ҳаракатлардан узоқ бўлишга чақирамиз. Айниқса, АҚШ ўзининг босим ўтказиш методидан воз кечиши керак", - деб айтган Ван И Уммон кўрфазидаги ҳолатга изоҳ берар экан.\nУ шунингдек, Хитой воқеалар ривожини диққат билан кузатаётганини қўшимча қилган.\nЭслатиб ўтамиз, ўтган ҳафтада Уммон кўрфазида иккита нефт танкери – Front Altair ва Kokuka Courageous ҳужум уюштирилган эди. Айрим маълумотларга кўра, гап торпедали ҳужум ҳақида бормоқда, айнан шунинг натижасида кемаларда портлаш ва ёнғин юз берган. Аммо бу ҳодиса нима сабабдан юз бергани тўғрисида расмий тасдиқлов эълон қилинганича йўқ. Зарар кўрган кемаларнинг барча экипаж аъзолари Эрон ҳудудига эвакуация қилинган.\nАҚШ юз берган ҳодисада ҳеч қандай далилни келтирмай, Эронни айблади. Теҳрон ушбу айбловларни асоссиз, дея рад этди. Россия ташқи ишлар вазирлиги ўз навбатида ҳодисани ўрганишни ва суриштирув якунларини кутишни, шошма-шошар хулосалар чиқармасликка чақирди.


ҲАЛОКАТДАН САҚЛАНИНГ! — XUTBA.UZ\n02 02 2019 - 11:00 / - Мақола\nЯхши замонлар келди. Ибодатларни эмин- эркин қилиш, илм эгаллашнинг кенг имкониятлари очилди. Китоблар пайдар-пай чоп этилиб турибди, улар орасида тафсир, ҳадис китоблари ҳам кўп… Бу китобларни имкон қадар ўқиб ҳам турибмиз… Аммо, уқяпмизми? Ўқиганларимиз ҳақида озгина бўлса ҳам фикр юритяпмизми? Хулоса чиқаришга уриняпмизми ёки билганларимизни ҳаётимизга татбиқ этишга ҳаракат қиляпмизми?\nМисол учун, мўътабар ҳадис китобларидан “Мишкатул-масобиҳ”даги биттагина ҳадиснинг мағзини чақиб кўрайлик. Абу Ҳурайрадан (розияллоҳу анҳу) ривоят қилинишича, Расулуллоҳ соллаллоҳу алайҳи васаллам: «Еттита ҳалок қилувчилардан сақланинглар», дедилар. Саҳобалар: «Улар нималар, эй Аллоҳнинг Расули?» дейишди. Расулуллоҳ (соллаллоҳу алайҳи васаллам): «Аллоҳга ширк келтириш, сеҳр, Аллоҳ ҳаром қилган жонни ноҳақ ўлдириш, рибо ейиш, етим молини ўзлаштириш, уруш куни жанг майдонидан қочиш, афифа, мастура ва мўмина аёлларга зинокор дея туҳмат қилиш», дедилар» (Имом Бухорий ва Муслим ривояти).\nЭнди ана шу саҳиҳ (ишончли) ҳадис маъноси устида бироз бош қотирайлик. Пайғамбаримиз инсонларни ҳалокатга олиб борувчи етти оғир гуноҳни санаб, умматни булардан сақланишга чақирмоқдалар. Буларнинг энг оғири Аллоҳга бирор нарса ёки махлуқни шерик қилишдир. Бизлар бу хавфдан омондамиз, деб баралла айта оламизми? Парвардигорга бирор нарсани шерик қилишдан сақланяпмизми? Иш-амалларимизни бировга ёқиш ёки кимдандир ниманидир умид қилиб адо этяпмизми ёки Аллоҳнинг розилиги учунми? Аллоҳдан қўрқяпмизми ёки бирор бандасидан? Кимнидир алдаётганимизда ёки ҳаққига хиёнат қилаётганимизда Аллоҳ кўриб-билиб тургани ҳақида ўйлаяпмизми?\nСеҳр куфрдир, ҳалок қилувчи гуноҳи кабиралардан биридир. Сеҳр билан шуғулланувчилар кофир, уларнинг жазоси жуда қаттиқдир. Сеҳрдан топилган пул эса ҳаром ва жирканчлидир. Аммо кўпларимиз сеҳргарларнинг олдига чопишдан, улар айтган гапларга ишонишдан ва амал қилишдан ҳазар қиляпмиз. Баъзи илмсиз, жоҳил кимсаларнинг бошқаларга зулм қилиш ёки ғанимларидан ўч олиш ёхуд эр-хотинни бир-бирига “иситиш ё совутиш”, бошқа сеҳргарнинг сеҳрини қайтариш учун сеҳргарга боришлари, унинг сўзига ишонишлари ҳам ҳаромдир. Сеҳрдан охират учун ҳеч қандай фойда йўқ, аксинча унинг зарари катта. Аллоҳ таолонинг изнисиз сеҳргар ҳеч кимга зарар етказа олмайди. Сеҳр ва жоду билан шуғулланувчилар бунинг ўрнига дин ва Китобни ўрганишса, савобга эришган бўлишарди. Ҳозирда ҳам аксар сеҳргарлар сеҳрни қабиҳ ниятда, эр-хотинни ажратиш ёки дўстлар орасини бузиш, инсонлар ўртасига душманлик солиш, жамиятда фасод тарқатиш каби ишларда қўллашади. Ким сеҳрни бир инсонга озор ва зарар етказиш учун ишлатса, ҳақ йўлдан адашади, иймон гавҳаридан ажрайди, чунки сеҳр киши иймонининг синовидир.\nНавбатдаги ҳалокатли иш – Аллоҳ ўлдиришни ҳаром қилган жонни ўлдириш. Бегуноҳ кишиларнинг жонига қасд қилиш, уларнинг молини талаш учун ёки хусумат туфайли ўлдириш ҳозирги жамиятларда одатий ҳолга айланиб бўлди. Кимларнингдир ноғорасига ўйнаб бегуноҳ мусулмонларга қарши хунрезликлар қилиш ҳам етарлича бор. Аллоҳдан қўрқмайдиган бун- дай кимсалар жанг майдонидан қочишдан ҳам тойишмайди.\nРибохўрлик, яъни судхўрлик, яна ҳам аниқроғи фоиз ейиш ҳақида гапирмаса ҳам бўлади. Бу гуноҳ туппа-тузук, ибодатли мусулмонларни ҳам сескан- тирмай қўйди. Рибони ҳалол санаб, ундан фойдаланиб юрганлар қанча! Пайғамбаримиз Муҳаммад алайҳиссалом бундан ўн тўрт аср олдин умматни бежизга огоҳлантирмаганлар: «Аллоҳга қасам, агар бирор киши халқумидан бир ҳаром луқма ўтказса, унинг амаллари қирқ кунгача қабул бўлмайди. Қай банданинг жасади ҳаром озуқадан ва рибодан озиқланибди, унга дўзах лойиқроқдир».\nЕтим молини ўзлаштириш, улар ҳаққига хиёнат қилишда покмиз, деб айтишимиз қийин. Чунки орамизда етимлар ҳаққидан ҳазар қилмайдиган мусулмонларнинг ҳам борлиги исбот талаб қилмайдиган ҳақиқатдир! Мўмина, мастура аёлларни зинокорликда айблаш уёқда қолиб, ўзлари бемалол зино қилиб юрган эрлар ҳам, аёллар ҳам керагича топилади. Бир киши мол-давлат топсаю уни ҳаром-ҳариш ишларга, масалан, зино қилиш кабиларга сарфласа, Парвардигор неъматларига катта ношукрлик қилган, бу билан ўзини ҳалокатга отган бўлади.\nҲадисни ўқиб тугатдиму, бутун вужудимни титроқ босди. Унда баён этилган инсонларни ҳалокатга олиб борувчи етти гуноҳнинг барини бугунги кунда мусулмонларимиз тарк этишмаган экан. Энди ҳолимиз нима бўлади? Аллоҳ асрасин, бу фалокатдан огоҳлантирган охирзамон Пайғамбаримининг умматлари, яъни ҳаммамиз ҳалокат сари кетяпмизми? Умид ёлғиз Аллоҳдан! Бу ёзувларимиз эса диндошларимизга бир эслатма, огоҳлантириш, холос!


Сербия мусулмонлар ўлими учун кечирим сўради\nЕвропа иттифоқи 1995 йилда Сребреницада 8000 га яқин мусулмонни ўлдирилиши учун расман кечирим сўрашга оид Сербия парламенти қарорини олқишлади.\nСешанба куни Сербия парламенти мусулмонларнинг оммавий ўлдирилгани учун расман кечирим сўраш тўғрисидаги резолюцияни қабул қилди. Бироқ мазкур резолюцияда қатлиом сўзи ишлатилмаган.\nМазкур резолюция учун Сербия парламентидаги кўпчиликни ташкил қилган ғарбпараст кучлар овоз бердилар, миллатчилар партияси вакиллари эса ушбу резолюцияга қарши овоз бердилар.\nСербия бир неча йилдан буён ЕИ сафига қўшилишга ҳаракат қилиб келмоқда. Бироқ ЕИ Сербиядан мусулмонлар қатлиоми учун масъул бўлган босниялик серблар армияси бош қўмондони Радко Младични қўлга олиб¸ халқаро трибуналга топширишни талаб қилмоқда.


Адлия вазири: «Ҳалол ишламайдиган ходимлар билан хайрлашамиз»\nАдлия вазири: «Ҳалол ишламайдиган ходимлар билан...\n29.01.2018 02:15 0 662\nБу ҳақда Ўзбекистон адлия вазири Русланбек Давлетов адлия идораларининг 2017 йилда амалга оширган ишлари сарҳисоби ва келгусида бажарилиши лозим бўлган устувор вазифаларига бағишланган кенгайтирилган ҳайъат мажлисида маълум қилди. Мажлисда адлиянинг фуқароларга бевосита хизмат қиладиган тизимларидан бири бўлган нотариат соҳасида йўл қўйилаётган камчилик ва нуқсонлар эътибор марказида бўлди.\n«Ўзимизга савол бериб кўрайлик, фаолиятимизга четдан баҳо берайлик. Шунда ҳаммаси ойдек равшан бўлади. Қачон халққа яқинлашамиз? Нима қилсак халқ бизга ишонади?», дея вазирлик ҳамда видеоконференцалоқа тизими орқали мажлисда иштирок этаётган ҳудудий адлия органлари раҳбарларига мурожаат қилди вазир.\n«2018 йилда янгича иш олиб борамиз, — дея қатъий таъкидлаган Русланбек Давлетов. — Фуқароларга хизмат кўрсатишда қўйилаётган талабларни бажармайдиган, яъни ҳалол ишламайдиган ходимларга мажбурийлик принципи қўлланилади. Кимда ким бунга амал қилмаса у билан бутунлай хайрлашишимизга тўғри келади».


02.01.19-Муъаммад СОЛИҲга ЖАВОБ – Huquqbon\nAссaлoмуaлaйкум муҳтaрaм Муҳaммaд Сoлиҳ!\nAввaлo, мaктубингиз бoшидa билдиргaн тaшaккурлaр учун улкaн миннaтдoрчилигимни қaбул қилинг.\nБирoқ мaктубингизнинг қoлгaн қисми эҳтирoс вa ғaзaб билaн ёзилибди. Билмaдим, бу сиёсий лидeрлaрнинг xусусиятими, ёки улaрнинг биз oддий oдaмлaр тушунмaйдигaн бoшқa жиҳaтлaрими…\nЎзбeк муxoлифaтининг чeт элдaги бир вaкили (исми aҳaмиятсиз) мeн билaн oxирги мaртa 1992 йилдa кўришгaн бўлиб, ундaн сўнг нa xaт oрқaли, нa тeлeфoн oрқaли вa нa бирoр бoшқa вoситa ёрдaмидa бирoр мaртa aлoқa қилмaгaн ҳoлдa 1999 йили aвгуст oйидa э-мaил oрқaли мeнгa ҳaқoрaт тўлa бир xaт ёзгaн эди. Гaрчи Сизнинг xaтингиздa ҳaқoрaт бўлмaсaдa, бу иккитa xaтнинг руҳи бир-биридaн қoлишмaйди.\nМeн Сиз, Сизнинг укaлaрингиз вa “Эрк” пaртияси учун жудa oзгинa бўлсa–дa бир ишлaр қилгaнмaн, бирoқ Сиз вa Сизнинг сaфдoшлaрингиз мeн учун нимa қилгaнсизлaр? Мeнинг қилгaн ишимни ушбу мaктубгa қилинaётгaн илoвaдaн кўриб oлишингиз мумкин. Булaрдaн тaшқaри, ўзимнинг чeт эллaрдa қилгaн ўнлaб чиқишлaримдa Сиз, Сизнинг укaлaрингиз вa “Эрк” пaртияси ҳaқидa гaпиргaнмaн. Aгaр Сиз улaрни ўқимaгaн бўлсaнгиз ёки улaр билaн тaниш бўлмaсaнгиз мeндa қaндaй aйб бoр? Сиз Прaгaдa ушлaнгaнингиздa мeн биринчилaр қaтoридa Чexия элчиси нoмигa xaт ёзгaнмaн. Уни “Эрк” веб-сайтигa юбoргaнмaн, бирoқ Сизнинг сaфдoшлaрингиз уни “Эрк” веб-сайтигa қўйишни лoзим тoпмaдилaр.\nМeн ҳaқимдa Сизнинг гaзeтaнгиз бўҳтoн вa ифлoс гaплaрни ёзгaндa Сиз қaeрдa эдингиз, муҳтaрaм Сoлиҳ? Сизнинг энг яқин oдaмингиз М.Aрдзинoв мeн ҳaқимдa иғвo тўлa бутун-бутун брoшюрaлaр ёзиб дунёгa тaрқaтaётгaнидaн бexaбaрмисиз? Бexaбaр бўлсaнгиз Бoш кoтибингиз Oтaнaзaр Oрипoвдaн сўрaб кўришни мaслaҳaт бeрaмaн.\nСиз мaктубингиздa “…мeнинг сизнинг рaпoртлaрингизгa муҳтoж экaнлигимизни билдирмaйди…” дeб ёзибсиз. Ушбу xaтгa қилингaн илoвaлaрни ўқигaч, бaлки “Тoлиб бу нaрсaлaрни мeнгa муҳтoжликдaн ёзгaн” дeб ўйлaрсиз? Шундaй ўйлaсaнгиз xaтo қилaсиз. Мeн вa мeнгa ўxшaгaнлaр Сиз вa Сизгa ўxшaгaнлaргa муҳтoжлигимиздaн Ўзбeкистoндa қoлиб курaш oлиб бoрaётгaнимиз йўқ.\nЎзбeкистoн вa ўзбeк xaлқигa фoйдaси тeгaди дeб ўйлaсaлaрингиз Сиз Aбдурaҳим Пўлaтoвгa қaрши, у эсa Сизгa қaрши курaшни дaвoм эттирaвeрингиз. Ҳaр иккaлaнгизгa ҳaм кeлaжaк aвлoдлaр ҳaйкaл қўяди. “Тoҳир билaн Зуҳрa шoҳ бoғидa мaишaт қилиб юргaндa, Қoрaбoтир эсa сaндиқчилaр мaҳaллaсигa ўт қўйиб юрибди” дeгaнлaридeк Сиз иккaлaнгиз Ўзбeкистoн вa ўзбeк xaлқи учун “ўтa зaрур” бўлгaн мaсaлaлaрни тoртишиб юргaнлaрингиздa, бу eрдa эсa Кaримoв кoнкрeт иш, яъни рeфeрeндум уюштириб ўзининг вaкoлaтини чўздириш билaн шуғуллaнaяпти.\nКaттaрoқ ғaлaбaлaргa эришиш учун Aбдурaҳим Пўлaтoв Вaсилa Инoятoвaгa, Сиз эсa Миxaил Aрдзинoвгa кўпрoқ вa қaттиқрoқ суянишлaрингизни мaслaҳaт бeрaмaн. Бизлaр сизлaр учун ҳeч қaндaй қиймaтгa эгa эмaсмиз. Мeнинг мусулмoн экaнлигимни Сиз тaсoдифaн кимдaндир эшитибсиз. Aслидa, Aрдзинoв: “Тoлиб – кoфир “ дeсa Сиз ишoниб юрaвeрaдигaн oдaм кўринaсиз. Мeнинг кўзимгa ҳaм Aбдурaҳим иккaлaнгизнинг тупрoғингизни биттa жoйдaн oлингaнгa ўxшaб кўринaди. Мeнгa кимлaр тoш oтмaди Ўзбeкистoндa? Энди бу ишгa иккaлaнгиз ҳaм бeл бoғлaдинглaр, шeкилли.\nМуҳтaрaм Сoлиҳ, бу мeнинг Сизгa битгaн биринчи вa oxирги xaтим. Мeн жиддий, мулoҳaзaли вa бaғри кeнг инсoнлaрни ҳурмaт қилaмaн. Aрдзинoвгa ҳaм мeн фaқaт биттa бир бeтлик xaт ёзгaнмaн. Уни ҳaм Сизгa илoвa қилaяпмaн. Мeнинг пoзициямни яxши билиб oлишингиз учун.\nСизни ҳaм Oллoҳ ёрлaқaсин.\n19 январь 2002 й.


Ўзбекистонлик фаоллар қамоқда Мурод Жўраев билан учрашди\n15 октябр 2019, Тошкент вақти: 23:46\nСиёсий маҳбус Мурод Жўраев.\nЎзбекистонлик ҳуқуқ ҳимоячилари узоқ уринишлардан сўнг қарийб 20 йилдан буён қамоқда қолаётган сиёсий маҳбус, собиқ парламент депутати Мурод Жўраев ёнига киришга рухсат олишга муваффақ бўлдилар. Ҳозирда Жўраев Чирчиқ шаҳридаги 64/6 жазони ўташ муассасасида сақланаяпти ва рафиқаси Холбека Жўраева турмуш ўртоғининг соғлиги жуда оғир аҳволда эканидан шикоят қилиб келмоқда.\nЎзбекистонлик инсон ҳуқуқ ҳимоячилари сиёсий маҳбус Мурод Жўраевни зиёрат этиш учун расмийлардан изн олганлар.\nБу ҳақда Озодликка Тошкентдаги Мустақил инсон ҳуқуқ ҳимоячилари ташаббус гуруҳи раҳбари Суръат Икромов маълум қилди.\n- Жазони ижро этиш бош бошқармаси раҳбарига қилган давомли мурожаатларимиздан сўнг Чирчиқдаги қамоқхонада сақланаётган сиёсий маҳбус Мурод Жўраев ёнига киришимизга рухсат берилди, Кеча икки соат давомида учрашдик. Ўзларини ёшларидан анча каттага ўхшаб қолган. Ўзлари ҳали 62га ҳам кирмаган, лекин кўринишдан 80 ёшли одамга ўхшайди, тишлари тушган. Ҳозир Чирчиқдаги қамоқда қийноққа солинмаганини айтди. Лекин, олдинги қамоқхоналарда қийноқлар бўлган экан, - деди Суръат Икромов.\n-Энди Жўраевни озодликка чиқаради, деб умид қиляпмиз. Мана бизга олдиларига киришга руҳсат беришди. Шундан келиб чиқиб Мурод ака яқин кунларда озод бўлади, деб ўйлаяман. Бу мени шахсий фикрим, - дейди Икромов.\nҲозирда Жўраев Чирчиқ шаҳридаги 64/6 жазони ўташ муассасасида сақланаяпти. Унинг рафиқаси Холбека Жўраеванинг айтишича, маҳбус турмуш ўртоғининг аҳволи ёмонлашганига қарамай, ғишт заводида кунига саккиз соатлаб ишлашга мажбурланмоқда.\nЎтган ой қароргоҳи Францияда жойлашган Марказий Осиёда инсон ҳуқуқлари ташкилоти Мурод Жўраев озодлиги учун петиция бошлаган эди. Ҳозирга қадар ушбу петицияга юзлаб одам имзо чеккан.\nБу мамлакатда қийноқлар ва маҳбусларнинг ҳуқуқ-тартибот органлари ходимлари тарафидан таҳқирланиши, уларнинг адолатли маҳкамалардан мосуво қолаётгани, сўз ва эътиқод эркинлиги ҳамда фуқаровий жамият фаолиятининг чеклангани Ўзбекистондаги инсон ҳуқуқлари билан боғлиқ энг катта муаммолар сифатида қайд этилади.


Қирғизистонда қиморхоналар қонунни бажармаяпти\nҚирғизистонда бир неча ой олдин қабул қилинган қонунга мувофиқ, 2012 йилнинг 1 январидан казинолар ва ўйин заллари фаолияти тўхтатилиши лозим эди.\nБироқ Қирғизистон Ички ишлар вазирлигининг билдиришича, 4 январ куни олиб борилган текширув давомида Бишкекдаги 15 та казинодан 5 таси, 21 та ўйин залларидан 3 таси ўз фаолиятини тўхтатмагани аниқланган. Милиция мазкур қиморхоналар эгаларига огоҳлантириш бериш билангина чекланган.\nҚиморхоналарнинг бир қисми ўз фаолиятини давом эттираётгани фуқаровий жамият норозилигига сабаб бўлмоқда. Бир қатор нодавлат ташкилотлари вакиллари Бишкекда қонун талабларини бажармаётган казинолар ва ўйин заллари эгаларини жавобгарликка тортиш ҳамда уларнинг фаолиятини тўхтатиш талаби билан митинглар ўтказишаяпти.\n- Биз бу ерда казиноларга қарши чиқаяпмиз. Бунинг сабаби қиморхоналар жуда кўп оилаларнинг ажралишига, хонавайрон бўлишига сабаб бўлмоқда. Парламент қабул қилган қонунга мувофиқ, казинолар ўз фаолиятини тўхтатиши лозим эди. Бироқ айрим қиморхона эгалари қонун талабини бажаришга шошилмаяпти, - деди митинг иштирокчиларидан бири бўлган Жумғалбек.\nОзодлик мухбирлари Бишкекда фаолиятини тўхтатмаган айрим казиноларда бўлиб, уларнинг мижозлари билан суҳбатлашди. Мижозларнинг аксарияти ҳар куни казино ва ўйин залларида катта миқдорда пул ютқизишларини айтишди.\n- Мен бир неча ой ичида 200 минг сўм, яъни тахминан 4,5 минг доллар ва отамнинг машинасини, кейин ўзимнинг машинамни ютқаздим. Шунга қарамай, ҳар куни казинога келаман. Бу ўйин автомати дегани наркотикка ўхшаган нарса бўлар экан, хумори тутади, - дейди казино мижозларидан бири.\nАйни пайтда казино ва ўйин заллари эгалари Қирғизистон парламенти томонидан қиморхоналар фаолиятини тўхтатиш тўғрисида қабул қилинган қонун Конституцияга зид эканини айтишмоқда. Ўйин бизнеси ассоциацияси юристи Элдияр Мамиров казино эгалари мазкур масалада судга мурожаат қилишмоқчи эканини билдирди:\n- Казиноларни йўқ қилиш ўрнига “Қирғизистон фуқароларининг казинода ўйнаши тақиқланади” деган қонун қабул қилинса ёки казиноларнинг солиғини ойига бир миллион сўмга, яъни 25 минг долларга чиқариб қўйса, етарли бўлар эди. Бу ҳолатда казинолар ўртасида рақобат кучайиб, уларнинг сони озайган бўлар эди, - деди Элдияр Мамиров.\nАйрим кузатувчиларнинг айтишларича, 2012 йилнинг 1 январидан бошлаб қиморхона ва ўйин залларининг тақиқланиши ортидан бу соҳа яширин фаолият кўрсатишга ўтиши мумкин.\n2012 йилнинг 1 январигача Қирғизистонда 25 казино ва 30 та ўйин зали фаолият юритган.


Шавкат Мирзиёев: “Афросиёб” тезюрар поезди қатновини қайта йўлга қўйиш режалаштирилмоқда — Review.uz\nШавкат Мирзиёев: “Афросиёб” тезюрар поезди қатновини қайта йўлга қўйиш режалаштирилмоқда\nШавкат Мирзиёев раислигида 13 май куни ўтказилган йиғилишда шаҳарлар ичида шахсий автомобиллар ҳаракати бўйича чекловларни бекор қилиш масаласи ўрганилаётгани айтиб ўтилди.\nЎзбекистон Республикаси Президенти Шавкат Мирзиёев раислигида мамлакатимизда карантин талабларини ҳушёрликни оширган ҳолда янада юмшатиш, иқтисодиёт тармоқларини босқичма-босқич ишлатиш, аҳоли бандлиги ва даромадларини ошириш чора-тадбирлари юзасидан 13 май куни видеоселектор йиғилиши ўтказилди.\nДавлатимиз раҳбари йиғилиш аввалида дунёда пандемия ҳали давом этаётгани, лекин қатор давлатлар карантин чекловларини аста-секин юмшата бошлаганини қайд этди.\n– Дунё ҳамжамияти коронавирусга қарши вакцина ва даволайдиган дори воситаси ҳали топилмагани сабабли ушбу инфекция мавжуд бўлган шароитда яшаш ва ишлашга ўрганиш зарурлиги тўғрисида якуний хулосага келмоқда. Биз ҳам эпидемиологик вазият жиловини маҳкам ушлаган ҳолда, карантин талабларини юмшатишни бошлаганмиз ва буни босқичма-босқич давом эттирамиз.\nБуни, энг аввало, иқтисодий фаолликни тиклаш орқали, аҳолининг ишлаши ва даромад олишини таъминлаш мақсадида амалга оширмоқдамиз.\nБу борада ўзимиздаги ҳақиқий аҳвол ва халқаро тажрибани кенг ўрганяпмиз. Дастлабки таҳлиллар шуни кўрсатмоқдаки, қаерда ҳокимлар бутун масъулиятни ўзига олиб, чуқур ўйлаб, одамлар билан маслаҳатлашиб, иш олиб бораётган бўлса, ўша жойда яхши натижа бермоқда.\nЛекин баъзи жойларда берилган эркинликни нотўғри тушуниб, аҳоли, айниқса, ёшлар ҳеч қандай заруратсиз кўчаларни тўлдириб юргани кузатилмоқда. Бундай ҳолатлар ҳамда охирги кунларда инфекция юқтирганлар сони яна ошаётгани ҳаммамизни ҳушёр бўлишга чақирмоқда.\nУмуман, коронавирус хавфи йўқолганидан кейин ҳам халқимиз карантин пайтидаги айрим қоидаларни ўзининг одатий турмуш тарзига айлантириши керак. Жумладан, шахсий гигиенага қатъий амал қилиш, қўлни тез-тез совунлаб ювиш, дезинфекция қилиш, турли тўй-маросимларни жуда чекланган таркибда ўтказиш, юқумли касал бўлса маска тақиш одатий қоидага айланиши зарур.\nБир ҳақиқатни барчамиз аниқ тушуниб олишимиз шарт: пандемия шароитида биз жорий этган янги тизимнинг қанчалик самарали ишлаши фақат ва фақат ўзимизга боғлиқ, – деди Шавкат Мирзиёев.\nЙиғилишда пандемияга қарши курашиш ҳамда карантин шароитида аҳоли ва корхоналарни қўллаб-қувватлаш борасида амалга оширилган ишларга ҳам тўхталиб ўтилди.\nШавкат Мирзиёев: Ҳар бир кечиккан йилимиз мамлакатимизни 10 йил орқага тортади\nБу мақсадларга Инқирозга қарши курашиш жамғармасидан 3 триллион сўм йўналтирилди. Шунингдек, иқтисодий фаолликни таъминлаш учун умумий қиймати 1 триллион сўмдан зиёд бўлган янги инвестиция лойиҳалари бошлаб юборилди.\nБундан ташқари, 87 мингта тадбиркорлик субъектининг жами 18 триллион сўм, қарийб 2 миллион фуқаромизнинг 5 триллион сўмдан зиёд банк кредитларини қайтариш муддати узайтирилди.\nЎтган ойнинг ўзида 250 мингта тадбиркор ва корхона, 83 мингта фермер хўжалигининг жами 400 миллиард сўмлик солиқ ва бошқа тўловларини тўлаш муддати кечиктирилди. Давлат мулкидан фойдаланаётган 11 мингдан ортиқ тадбиркор ижара тўловидан озод бўлди.\nЭҳтиёт чоралари таъминланган ҳолда, карантин даврида ишламаган 14 мингта саноат корхонасидан ҳозирги кунда 10 мингтаси ўз фаолиятини қайтадан бошлади. Уларнинг 178 минг ходими ўз иш жойига қайтди.\nИқтисодий тараққиёт ва камбағалликни қисқартириш вазирлигига вилоят ҳокимликлари билан биргаликда ҳозирги кунда ишламай турган 4 мингта саноат корхонаси муаммоларини бирма-бир ўрганиб, уларнинг фаолиятини май ойи охиригача йўлга қўйиш бўйича топшириқ берилди.\nШавкат Мирзиёев: Ҳар бир раҳбар ўз иш услубини ўзгартирса, қишлоқда, маҳаллада ўзгариш бўлса, иқтисодиёт ҳам ривожланади\nПрезидентимиз пандемия шароитида аввалги берилган имтиёзларга қўшимча равишда тадбиркорлар ва аҳолини қўллаб-қувватлаш давом эттирилишини таъкидлади.\nБиринчидан, кичик бизнес ва фермер хўжаликларига ижтимоий солиқ ставкаси май-июль ойларида 12 фоиздан 1 фоизга туширилади. Бунинг натижасида 260 мингдан зиёд корхона ва фермер хўжаликлари жами 650 миллиард сўм маблағларни тежаган ҳолда, уларни сармоя ва айланма маблағ сифатида ишлатиш имконига эга бўлади.\nИккинчидан, кичик бизнес вакиллари, якка тартибдаги тадбиркорлар келгуси уч ой давомида ер ва мол-мулк солиғидан озод этилади. Бунинг ҳисобига 50 мингдан ортиқ тадбиркор 300 миллиард сўмни тежайди ва уларнинг айланма маблағи кўпаяди.\nШунингдек, аввалги қарорга асосан, апрель-май ойларида 1 мингдан зиёд тадбиркорнинг ер ва мол-мулк солиқлари ва пенялари бўйича кечиктирилган 80 миллиард сўм тўловлари кечиб юборилади.\nУчинчидан, тадбиркорларга божхона тўловларини 120 кунгача кечиктириб тўлашга рухсат берилади. Бу уларга жами 540 миллиард сўмни тежаш ҳамда ушбу маблағларни ўз бизнесини ривожлантиришга йўналтириш имконини беради.\nШавкат Мирзиёев: Эртага “яшил” вилоятдаги бирор бир туманда касаллик аниқланадиган бўлса, бутун вилоятнинг тоифасини ўзгартириш шарт эмас\nТўртинчидан, эҳтиёжманд оилаларни янада қўллаб-қувватлаш мақсадида нафақа олувчи оилалар сони қўшимча 70 мингтага ёки 10 фоизга кўпайтирилиб, бюджетдан яна 200 миллиард сўм ажратилади.\nБешинчидан, илгари ставкаси 22 фоизгача бўлган инвестиция кредитлари бўйича фоизлар қисман давлат томонидан қоплаб берилган бўлса, энди ставкаси 26 фоизгача бўлган кредитларнинг фоизлари ҳам қисман қоплаб берилади.\nШунингдек, тадбиркорларга айланма маблағларини тўлдириш учун 500 миллиард сўмгача (илгари 10 миллиард сўмгача) берилган кредитлар бўйича компенсация миқдори 5 фоиздан 10 фоизга оширилади.\nОлтинчидан, Андижон, Наманган ва Фарғона вилоятларида жорий қилинган аҳолига якка тартибда уй-жой қуриш ва таъмирлаш учун кредит бериш тажрибаси Тошкент шаҳрида ҳам татбиқ этилади. Шу орқали пойтахтда қарийб 10 мингта мавсумий иш ўринлари яратилади.\nЕттинчидан, маҳаллий корхоналарнинг маҳсулотига нисбатан ички талабни ошириш ва шу орқали уларни қўллаб-қувватлаш мақсадида давлат ташкилотларига III-IV чоракдаги харидларини II чоракда амалга ошириш ҳуқуқи берилади.\nРеспублика махсус комиссияси: 8 майдан карантин чекловлари босқичма босқич бекор қилинади\nУмуман, иқтисодиётни ва фуқароларни янада қўллаб-қувватлаш учун бюджетдан қўшимча 2 триллион сўмдан ортиқ маблағ йўналтирилади.\nЙиғилишда юртимиздаги эпидемиологик вазият ҳамда ҳудудлар раҳбарларининг таклифларидан келиб чиқиб, карантин талабларини янада юмшатиш масалалари муҳокама қилинди. Хусусан, “яшил” ва “сариқ” ҳудудларда санитария-гигиена талабларига қатъий амал қилган ҳолда хизмат кўрсатиш турларига босқичма-босқич рухсат бериш мумкинлиги белгиланди.\nРеспублика комиссиясига пандемия қайта кучайган тақдирда вазирлик ва идоралар бажариши лозим бўлган бирламчи вазифалар белгиланган тартибни тасдиқлаш топшириғи берилди.\nОлис ҳудудларнинг пойтахтимиз билан транспорт алоқасини тиклаш жуда долзарб масала бўлиб турибди. Шу боис Тошкент шаҳридан Нукус, Урганч, Термиз шаҳарларига авиақатновларни тиклаш, Самарқанд, Навоий, Бухоро, Қарши шаҳарларига “Афросиёб” тезюрар поезди ҳамда Фарғона водийсига поезд қатновини қайта йўлга қўйиш режалаштирилмоқда. Шунингдек, шаҳарлар ичида шахсий автомобиллар ҳаракати бўйича чекловларни бекор қилиш масаласи ўрганилмоқда. Транспорт, Ички ишлар ва Соғлиқни сақлаш вазирликларига булар бўйича Республика комиссиясига таклиф киритиш вазифаси қўйилди.\nМаълумки, касаллик юқиши хавфидан келиб чиқиб, тўловлар нақдсиз шаклга ўтказилган эди. Аҳоли, айниқса, пенсионерларнинг мурожаатларини ҳисобга олиб, иш ҳақи, нафақа ва пенсиялар, карантин қоидаларига тўлиқ амал қилган ҳолда, нақд пулда тарқатилиши белгиланди.\nТошкент шаҳри туманларида муносиб иш жойлари ташкил этиш, уй-жойлар қурилишини кенгайтириш бўйича топшириқлар берилди.\nВидеоселектор йиғилишида карантин чораларини юмшатиш, иқтисодиёт корхоналарини қайта тиклаш борасидаги ишлар бу сафар Самарқанд ва Қашқадарё вилоятлари мисолида кўриб чиқилди.\nМазкур икки вилоятда мамлакатимиз аҳолисининг қарийб 20 фоизи истиқомат қилади, саноат маҳсулотларининг 11 фоизи ишлаб чиқарилади.\nЎзбекистонда карантин режими аста-секин юмшатилади\nСўнгги икки ҳафтада карантин талаблари юмшатилиши натижасида Қашқадарё вилоятида 90 фоиз, Самарқанд вилоятида 60 фоиз корхоналар ўз фаолиятини тиклади. Лекин аҳолини даромад билан таъминлаш учун бу етарли эмас.\nКамбағал оилалар сони Қашқадарёда 91 мингта, Самарқандда эса 48 мингтани ташкил этади. Бу вилоятларнинг ҳар бирида юз мингдан ортиқ ишсизлар бор.\nДавлатимиз раҳбари қийинчиликка дуч келаётган оилаларни қўллаб-қувватлаш, уларни иш билан таъминлаш ҳудуд раҳбарларининг энг устувор вазифаси бўлиши лозимлигини таъкидлади.\nҚашқадарё вилоятида саноат ишлаб чиқариш ҳажмининг 75 фоизи республикага бўйсунадиган корхоналарга тўғри келади. Касби, Қамаши, Миришкор, Нишон ва Чироқчи туманларида саноат деярли йўқ.\nИнвестициялар ва ташқи савдо вазирлигига вилоят ҳокимлиги билан биргаликда мазкур туманларда саноатни ривожлантириш дастурларини ишлаб чиқиш вазифаси қўйилди.\nВилоятда етиштириладиган пахта толасининг атиги 42 фоизи қайта ишланиши қайд этилиб, янги тикув-трикотаж корхоналари ташкил этиш муҳимлиги таъкидланди.\nШунингдек, олтингугурт, марганец, ферро-силиций, гипс, доломит ва бошқа хомашё захираларидан талаб юқори бўлган маҳсулотлар ишлаб чиқаришни йўлга қўйиш бўйича кўрсатмалар берилди.\nБугунги кунда Самарқанд шаҳри аҳолиси 600 мингдан ошди. Ҳозирги уй-жой салоҳияти ва инфратузилма эҳтиёжни қондира олмайди. Шу боис шаҳарни Пастдарғом, Нуробод, Самарқанд туманлари томон кенгайтириш, янги мавзелар, “йўлдош шаҳарлар” барпо этиш режалаштирилмоқда. Бу йўналиш вилоят учун яна бир ўсиш нуқтаси бўлади, минглаб иш ўринлари яратилади.\nСамарқанд вилоятида 120 та норуда конлар мавжуд бўлиб, улардан 33 таси саноат йўли билан ўзлаштиришга жалб қилинмаган. Мисол учун, 5,1 миллион куб метр керамзит ва пардозбоп тошлар, 200 минг тонна ферро-силицийни саноат усулида қайта ишлаш имконияти бор.\nМутасаддиларга мавжуд конларнинг муҳандислик инфратузилма таъминотини ўрганиб, замонавий қурилиш материаллари ишлаб чиқаришни ташкил этиш бўйича топшириқлар берилди.\nСаноати орқада бўлган туманларни ривожлантириш, “Ургут” эркин иқтисодий зонасининг Нуробод туманидаги қисмини кенгайтириш бўйича таклифлар билдирилди.\nВилоятдаги тўқимачилик корхоналари 37 минг тонна ип-калава ишлаб чиқариш қувватига эга. Лекин ҳозирда уларнинг атиги 48 фоизидан фойдаланилмоқда, холос.\nШу боис, тўқимачилик саноати қувватларининг ишлаш даражасини ошириш, вилоятдаги 2 та пахта-тўқимачилик кластерида юқори қўшилган қийматли тайёр маҳсулотлар ишлаб чиқариш бўйича кўрсатмалар берилди.\nЎтган йиғилишдаги топшириққа мувофиқ, Самарқанд вилоятида ҳунармандчиликнинг муайян йўналишларига ихтисослашган 217 та эски қишлоқ тарихи, маҳаллий аҳолининг азалдан шаклланган кўникмалари ва “ўсиш нуқталари” ўрганилди. Бу тажрибани бошқа ҳудудларда ҳам бошлаб, аҳоли бандлигини таъминлаш зарурлиги таъкидланди.\nКаттақўрғон ва Нуробод туманларидаги 1 минг 200 гектар лалми ва яйлов ерларни Каттақўрғон шаҳри аҳолисига фойдаланишга бериб, 5 минг кишини иш билан таъминлаш вазифаси қўйилди.\nЙиғилишда давлатимиз раҳбари ҳукумат таркибидаги ўзгаришлар моҳиятига ҳам тўхталиб ўтди.\nБугун “Ўзбекистон Республикаси Вазирлар Маҳкамаси фаолиятини такомиллаштиришга оид қўшимча чора-тадбирлар тўғрисида” Президент қарори қабул қилинди. Ушбу ҳужжат билан Бош вазирга янги вазифалар юклатилди, унинг ўринбосарлари ўртасида ҳам вазифалар қайта тақсимланди.\nИжтимоий соҳанинг аҳамияти ортиб бораётгани боис Бош вазирнинг ижтимоий ривожлантириш масалалари бўйича ўринбосари лавозими жорий этилди. Бу лавозимга шу кунгача Давлат солиқ қўмитаси раиси вазифасида ишлаб келган Бекзод Мусаев тайинланди.\nЙиғилишда Самарқанд ва Қашқадарё вилояти ҳокимлари, бошқа ҳудуд ва тармоқлар раҳбарлари белгиланган вазифалар ижросини ташкил этиш юзасидан ҳисобот берди.\n02.03.2021 10:10 4.6K\nЎзбекистон Президенти ИҲТ доирасидаги кўп қиррали шерикликни ривожлантириш ташаббусини илгари сурди\nИнфографика: Ўзбекистоннинг ИҲТ мамлакатлари билан савдоси\nИнфографика: Ўзбекистоннинг Марказий Осиё давлатлари билан 2021 йил январь ойидаги савдо алоқалари\nТошкентда “TUMO” креатив технологиялар маркази очилади\nҚурилиш вазири Ботир Зокиров уй-жой қурилишлари қандай амалга оширилиши ва кимлар қуриши ҳақидаги саволларга жавоб берди (+видео)\nДеҳқон бозорларида парранда ва балиқ маҳсулотлари сотиш учун савдо дўконларини қуришга жой ажратилади\nЧорвачилик, паррандачилик ва балиқчилик хўжаликларига субсидиялар ажратилади


«Samsung, четроқ сурил, Xiaomi, сен нарироққа ўт!» – Realme ҳам «бели бақувват» арзон смартфон чиқаряпти - Terabayt.Uz\nШу кунгача Samsung арзон смартфонлар туркумидаги Galaxy M21, Galaxy M30s ҳамда Galaxy M31 моделларини нақ 6000 мА/соатлик аккумулятор билан жиҳозлаган. Энди навбатдаги – Galaxy M31s телефони ҳам шундай «бели бақувват» бўляпти.\nЎҚИНГ: Арзон «автономлик монстри» – Galaxy M31s хусусиятларини Geekbench фош этди\nOppo компаниясига қарашли Realme суббрендининг Индонезиядаги маркетинг директори Instagram орқали янги тизерни эълон қилди. Унга кўра, яқин орада бу бренд ҳам 6000 мА/соатлик батареяга эга смартфон намойиш қилади.\nАфсуски, «бели бақувват» Realme смартфонининг модели, техник хусусиятлари, нархи ва тақдимот санаси ҳақида ҳозирча маълумот йўқ. Лекин барибир, янги қурилмаси билан у асосий рақиб – Xiaomi компаниясининг Redmi брендидан бир поғона устунликни намоён этиши аниқ.\nДарвоқе, яқиндагина яна бир компания яқинда 7 дюймлик экран, стереодинамик ва 6000 мА/соатлик аккумуляторга эга бўлган янги смартфонини атиги 130 доллардан сота бошлаган эди.\nЎҚИНГ: Galaxy M51 ва Galaxy M31s арзон смартфонлари ҳам флагманча хусусиятга эга бўляпти\n#Oppo #аккумулятор #Android смартфон #кучли аккумуляторли смартфон #Realme


hidoyat.uz – “Мовароуннаҳр” нашриётининг сайти - МУСИБАТЛАР ЕЧИМИ\nҲар бир банда ҳаёти давомида турли қийинчилик ва мусибатларга дуч келади. Чунки бу ҳаёт синов ва имтиҳонлардан иборат. Бу ҳақда Қуръони каримда бундай маълум қилинади: «Сизларни бироз хавф-хатар, очлик (азоби) билан, молу жон ва мевалар (ҳосили)ни камайтириш йўли билан синагаймиз» (Бақара, 155).\n«...(Шундай ҳолатларда) сабр қилувчиларга хушхабар беринг (эй Муҳаммад)! Уларга мусибат етганда: “Албатта, биз Аллоҳнинг ихтиёридамиз ва албатта, биз Унинг ҳузурига қайтувчилармиз”, – дейдилар» (Бақара, 155–156).\nЮнус (алайҳиссалом) ана шу йўл билан мусибатдан фориғ бўлдилар. Қуръони каримда бундай марҳамат қилинади: «Зуннун (Юнус)нинг (ўз қавмидан) ғазабланган ҳолда (қишлоғидан чиқиб) кетиб, Бизни унга қарши чиқа олмайди, деб ўйлаган пайтини, сўнг (Биз уни балиқ қорнига ташлаганимиздан кейин) қоронғи зулматлар ичра: “Сендан ўзга илоҳ йўқдир. Сен (барча) нуқсонлардан покдирсан. Дарҳақиқат, мен (ўзимга) зулм қилувчилардан бўлдим”, деб нидо қилган (пайтини эсланг!) Бас, Биз унинг (дуосини) ижобат қилдик ва уни ғамдан қутқардик. Биз мўминларга мана шундай нажот берурмиз» (Анбиё, 87–88).


14:30 / 07.12.2018 1798 pdf Ўқиш режими + -\nАто раҳматуллоҳи алайҳидан ривоят қилинади:\n«Мен, Абдуллоҳ ибн Умар ва Убайд ибн Умайр Оишанинг олдиларига кирдик. Ибн Умар: «Бизга Расулуллоҳ алайҳиссаломдан кўрган энг ажойиб нарсани айтиб беринг», деди.\nУ киши йиғладилар, сўнгра дедилар: «Ҳамма ишлари ажойиб эди. Менинг навбатим кунларидан бирида келиб, мен билан бирга ўринга кириб, баданларини баданимга теккизиб ётдилар.\nБир муддат ўтгандан сўнг: «Эй Оиша, менга изн бер, Роббимга ибодат қилай», дедилар. Мен: «Ёнимдалигингиз ва истагингизни жуда яхши кўраман», дедим.\nТуриб, уйдаги сув идишга бориб, оз сув ишлатиб таҳорат қилдилар. Сўнгра туриб, қироат қилдилар, йиғладилар. Мен кўз ёшларининг ёноқларини ҳўл қилиб юборганини кўрдим.\nКейин ўнг ёнбошларига суяниб, ўнг қўлларини яноқларига қўйдилар, йиғладилар. Мен кўз ёшларининг ерни ҳўл қилиб юборганини кўрдим.\nКейин Билол келиб, у зотни намозга чақирди. У зотнинг йиғлаётганларини кўриб: «Эй Аллоҳнинг Расули, Аллоҳ сиз-нинг аввалгию кейинги гуноҳларингизни кечган бўлса ҳам йиғлаяпсизми?» деди.\n«Шукр қилувчи банда бўлмайинми?! Мен йиғламай, ким йиғласин! Ҳолбуки, бу кеча менга «Албатта, осмонлару ернинг яратилишида ҳамда кеча-кундузнинг алмашиб туришида...» ояти нозил бўлди», дедилар».\n14:03 / 07.12.2018 2238\n17:07 / 07.12.2018 2571\nЮқорида амаки ота ўрнида бўлиши, ота вафот этганидан кейин амакини ота ўрнида кўриб, уни эъзозлаш лозимлиги ҳадислар, ривоятлар мисолида айтилган эди. Энди эса давоми...\n1767 11:30 / 23.12.2018\nАллоҳдан бошқа мудаббир борми Салама ибн Ғаффор айтади .Бир киши Фузайлга шикоят қилган эди, Фузайл унга .Аллоҳ таолодан бошқа кимдир мудаббир Мудаббир Аллоҳ давоми...\n464 07:24 / 30 апрель\n4432 17:10 / 21.04.2019\nҚуръонда дуо қандай англатилган?\nЧақириш, нидо қилиш, исташ, ёрдам сўраш маъноларини билдирган дуо, Қуръонга кўра банданинг бутун вужуди билан Аллоҳга илтижоси ёки имкониятлари чекланган давоми...\n2014 18:02 / 08.12.2018


Mercedes компаниясининг иккита махсус жиҳозланган универсал юк машинаси Unimog U 5023 Чилидаги фаол вулқоннинг ёнбағри бўйлаб денгиз сатҳидан 6694 метр баландликка кўтарилди. Юк машиналар вулқон тоғига илмий қурилмани ўрнатиш учун кўтарилган.\nМашиналар дунёдаги энг баланд фаол вулқон ҳисобланган Охос-дель-Саладо бўйлаб юқорига кўтарилган. Мутахассислар олдида Чилидаги Атакама чўли марказида жойлашган 6893 метрлик тоғда чодирли лагерлар ёйиладиган жойларга авариявий радиоузатгичларни ўрнатиш вазифаси турган.\nАслида, 6694 метр баландликка кўтарилишга эҳтиёж бўлмаган, чунки барча радиоузатгич 6100 метр баландликда ўрнатилган. Бироқ экспедиция жамоаси 4 ғилдирикли автомобиллар учун жаҳон рекорди ўрнатишга қарор қилиб, юқорига йўлни давом эттирган.\nТаъкидлаш жоиз, экспедиция раҳбари Матиас Йеше 2014 йилда Mercedes Zetros моделида ўрнатган ўз рекордини янгилади.\nUnimog U 20 вездеходнинг қисқартирилган модели бўлиб, у 4 цилиндрли двигателда ҳаракатланади. Юк машинаси ишлаб чиқарилиши 2008 йилда йўлга қўйилган. Машиналар тоғ ёнбағирлари бўйлаб кўтарила олиши учун уларнинг оғирлик марказини ўзгартирадиган юкнинг олдинга-орқага ҳаракатланиш тизими билан жиҳозланган.\nҲайдовчисиз вездеход модели россиялик муҳандислар томонидан ишлаб чиқилган. У ҳар қандай шароитда қўллашга мўлжалланган. Жумладан, машина қор, музда юра олади, сузади, 1,6 метргача баландликдаги вертикал тўсиқлардан ва эни 2 метргача келадиган ёриқлардан ўта олади.


Ёғли озиқ-овқатларни еб озиш мумкинми? » Ўзбекистон янгиликлари – Zamin.uz\n, 18 2021, 06:55\nЁғли озиқ-овқатларни еб озиш мумкинми?\n30 сен, 17:20 4 209 Ҳаёт тарзи\n«Ёғларни енг ва озинг» (Eat Fat, Get Thin) китобининг муаллифи доктор Марк Хайман озиш учун албатта ёғли озиқ-овқат истеъмол қилиш кераклигига ишончи комил. Унинг фикрича, тўғри овқатланишнинг 5 та асосий қоидалари мавжуд бўлиб, улардан кўпчилиги айнан таркибида етарли миқдорда ёғлар бўлган овқатларни истеъмол қилишга асосланган.\nСабзавотлар — овқатнинг асоси\nХайман парҳезида овқатнинг 70—80 фоизи сабзавотлар, донлар, дуккаклилар ва мевалардан иборат бўлиши лозимлиги кўзда тутилган.\nЎзингиз билан ёнғоқ ва писта олиб юринг\nМуаллифнинг айтишича, саёҳатлар вақтида бошқа зарарли маҳсулотларни еб қўймаслик учун доимо ўзи билан пакетчада ёнғоқ олиб юрар экан. «Ёғ ва оқсил — менинг тамаддим», — дейди у.\nСарёғ ва маргарин ўрнига — зайтун ёғи\nЗайтун ёғи юрак-томир касалликлари хавфини камайтиради. Шунингдек, баъзи текширишлар холестериннинг умумий миқдорини ҳам камайтириши мумкинлигини кўрсатди. Зайтун ёғи бошқа ўсимлик ёғлари сингари етарлича калорияли бўлгани учун уни бемалол сарёғ ва маргариннинг ўрнига ишлатиш мумкин.\nСтейк ўрнида — ёғли балиқлар\nЛосось, макрель ва форель каби ёғли балиқлар — Оmеgа-3 ёғ кислотасига жуда бой. Omega-3ни организмнинг ўзи ишлаб чиқармайди ва у истеъмол қилинган озиқ-овқатлардан олинади. Инсон организми учун унинг аҳамияти жуда муҳим бўлиб, ҳатто юрак хасталиги ва инсультнинг олдини ҳам олади.\nОқ нон ва гуручни камроқ истеъмол қилинг\nТозаланган углеводлар юқори бўлган ва бутун донлар паст бўлган парҳез соғлиқ билан боғлиқ муаммоларни келтириб чиқаради.\nЖаҳон соғлиқни сақлаш ташкилоти: Энг фойдали уч парҳез (фото) 18 апр, 10:53\nСизга озишда халал берувчи асосий хатолар 24 мар, 17:30\nЮрак учун "энг фойдали маҳсулотлар" маълум қилинди 28 янв, 09:23\nСоғлиққа зиён етказмасдан вазн тўплаш мумкинми? 07 сен, 10:26\nОзиш жараёнини осонлаштирувчи 5 та маҳсулот 16 мар, 19:32\nЁғли озиқ-овқатларни еб озиш мумкинми? 16 фев, 21:26\nЭрон ўз нефт танкерларига қароқчилар уюштирган ҳужумни қайтарди 18 окт, 00:15 218\nИслом Тўхтахўжаев: "Ўйинни жамоалар эмас, ҳакамлар ҳал қилганидан кейин алам қилади. Тўп қўлимга тегмади" 17 окт, 23:49 258\nAмерика снайпер милтиғи ўрнатилган робот-ит яратди (видео) 17 окт, 23:25 285\nИсроилда рус мафияси сардорига бир қанча айбловлар қўйилди 17 окт, 22:58 381\nАйиқ циркда ҳайвон ўргатувчи ҳомиладор аёлга ҳужум қилди 17 окт, 22:39 391\nФарзандингизни интернетда қандай ҳимоя қилишни биласизми? 17 окт, 22:08 362\n"Сербиялик футболчиларга Ўзбекистонда яшаш ва тўп тепиш қулай" - Боян Матич 17 окт, 21:43 378\nМикаэль Секейра: "Андижон" 8-9 нафар футболчи билан ҳимояланди" 17 окт, 21:22 342\nВиктор Кумиков: "Ниҳоят..." 17 окт, 21:19 350\n«Олақарға» миллиардлар устига қўнди. Бу муваффақият гаровими? 17 окт, 20:53 440\nОЧЛ. Финалда Саудия Арабистони ва Жанубий Корея клублари тўқнаш келади! 17 окт, 20:16 405\nВиктор Жалилов жамоасининг ғалабаси ҳақида қандай фикр билдирди? 17 окт, 20:00 334


Алишер Холиқов ва Михаил Наумов «Динамо» йиғинига қўшилди - Спорт UZ - Скачать музыку бесплатно новинки музыки 2016-2017\nАлишер Холиқов ва Михаил Наумов «Динамо» йиғинига қўшилди\nЎзбекистон Кубоги ва Биринчи Лига учрашувларига тайёргарлик кўраётган «Динамо» жамоаси Самарқанддаги қароргоҳда янги мавсумга ҳозирлик кўрмоқда. Маҳаллий мураббий Учқун Қобилов қўл остида ўтаётган ўқув-машғулот йиғинида маҳаллий футболчилар билан бир қаторда янги футболчилар ҳам тайёргарликка зўр беришган. Жумладан, жамоа таркибида маҳаллий футболчилардан Акмал Бозоров, Комил Шарофутдинов, Жасур Азимов, Фирдавс Абдусалимов, Ислом Шарипов, Бунёд Исроилов, Омад Тайлоқов, Лазиз Нуриддинов, Миркомил Локаев, Рустам Тоштурдиев, Жонибек Кўчимов ва яна бир қатор ёш футболчиларни кўриш мумкин. Шунингдек, «Динамо» сафида 2013-2014 йилларда тўп сурган Азамат Бобожонов ҳам яна собиқ клуби сафига қайтди. Қорақалпоғистонлик 28 ёшли яримҳимоячи ўтган мавсумни «Навбаҳор» сафида ўтказганди. Ўтган мавсумда Навоийнинг «Қизилқум» клуби шарафини ҳимоя қилган тажрибали ҳужумчи Алишер Холиқов ҳам «Динамо» таркибига келиб қўшилган. 2010 йилги Олий Лиганинг энг яхши тўпурари жамоа машғулотларида иштирок этмоқда. Жамоа йиғинида бўлган яна бир футболчи Фаррух Ҳайдаров ҳам «Динамо»га Навоийнинг «Қизилқум» клубидан келиб қўшилди. «Машъал», «Насаф», «Сўғдиёна» жамоаларидаги ўйинлари билан танилган тажрибали дарвозабон Михаил Наумов ҳам айни дамда жамоа билан бирга. Ўтган мавсумни «Оқтепа» клуби сафида ўтказган посбон янги мавсум олдидан «Динамо» сафида кўрикдан ўтмоқда. Жорий мавсумдаёқ Олий Лигага қайтишни мақсад қилган «Динамо» клуби ҳозирда яна бир қатор футболчилар билан музокара ўтказмоқда. Жамоа аъзолари яқин кунларда тиббий кўрикдан ўтишгач, назорат учрашувларига киришишади. - деб хабар бермоқда Stadion.uz нашри.


Буйраклар саломатлиги учун фойдали бўлган 5 та маҳсулот - Daryo\n20:56, 24.09.2021 27076\nИнсон ўз саломатлиги учун ҳамиша табиий ва фойдали маҳсулотларни рационига киритиб бориши керак. Касалликни даволашдан кўра, унинг олдини олиш осонроқ. Демак, нафақат юрак, жигар, ошқозон, балки буйрак учун фойдали ҳисобланган маҳсулотлар кетма-кетлигини эътиборингизга ҳавола этамиз.\nҚовоқ витамин ва минералларга бой бўлиб, улар организмни зарарсизлантиришга ва хавфли, тош ҳосил қилувчи тузларни йўқ қилишга ёрдам беради. Қовоқ ажойиб диуретикдир, у шишни енгиллаштиради ва буйрак касаллигининг олдини олади. Сабзавотларнинг ёрқин ранги каротин – буйрак ва бошқа органларда яллиғланиш жараёнларининг ривожланишига тўсқинлик қиладиган кучли ўсимлик антиоксидантидир.\nКлюква таркибидаги антисептик моддалар буйракда яллиғланишни келтириб чиқарадиган патоген бактерияларнинг кўпайишига тўсқинлик қилади. Бундан ташқари, ушбу қизил нордон мева буйракларни тозалашга ва пешоб йўли касалликларининг олдини олишга ёрдам беради.\nКўкат, исмалоқ ва сабзавотлар танани ҳимоя қиладиган, ҳужайра, тўқима ва органларнинг янгиланишига ёрдам берувчи антиоксидантларнинг бой манбаларидир. Улар танани тозалайди, зарарли тузларни олиб ташлайди, яллиғланиш жараёнларининг олдини олади ва буйрак касаллигидан ишончли ҳимоя қилади.\nБалиқ омега-3 ёғ кислоталарига бой, бу ҳар қандай диетага фойдали қўшимча бўлиши мумкин. Улар қондаги ёғ миқдорини камайтиради ва юқори қон босимининг олдини олиб, буйрак фаолиятини яхшилайди. Балиқни танлашда шуни ёдда тутиш керакки, денгиз балиқлари дарё балиқларига қараганда анча кўп ёғ кислоталарини ўз ичига олади.\nШирин картошка барча тана тизимлари учун фойдали бўлган кўплаб моддалар манбайидир. Масалан, картошка илдиз меваларидаги калий организмдаги натрий миқдорини назорат қилишга ёрдам беради, бу эса буйрак тошлари пайдо бўлишининг олдини олади. Бундан ташқари, қовоқ каби ширин картошка антиоксидант каротинга бой.\nФақат оғриқ эмас: буйракдаги тошлар ҳақида кўпчиликка номаълум 5 белги\nЦистит: келиб чиқиши, аломатлари ва даволашда муҳим тавсиялар\n23:37 Бугун 2314\n23:29 Бугун 4325\n23:16 Бугун 8718\n08:11 Бугун 133955\n22:14, 17.01.2022 74975\n14:18 Бугун 66029


Ироқда юздан ортиқ БМТ инспектори оммавий қирғин қуролларини қидириш ишларини давом эттирмоқда.\n28 июн 2022, Тошкент вақти: 11:31\nКеча Бирлашган Миллатлар Ташкилоти Хавфсизлик Кенгаши Ироққа махсус рухсатномасиз киритилиши таъқиқланган товарлар рўйхатини кенгайтирди. Мутахассислар фикрича, мазкур товарлар ҳарбий масадларда қўлланиши мумкин.\nБугун БМТ Бош котиби Кофи Аннан ўз чиқишида, Бағдод харбий инспекторлар билан ҳамкорлик қилаётган бир пайтда Ироққа қарши ҳарбий ҳаракатлардан маъно кўрмаётганини қайд этди. Бироқ, АҚШ ҳали ҳам Ироқда оммавий қирғин қуроллари йўқ қилинганига иккиланиш билан қарамоқда. Вашингтон расмийларига кўра, Бағдод бу борада ишонарли далилларни тақдим этолмаган.


Судланди, аммо… – Yoshlar ovozi\nҚорақалпоғистонлик Самандар Кадиркулов ғўрлик қилиб, жиноят кўчасига кирди. 19 яшар йигит қилмиши қандай оқибатларга олиб келишини, жон-жигарларига қанчалик жабр бўлишини билганида-ку, шайтон измидан бормасди, албатта. Аммо сўнгги пушаймон ўзингга душман, дейдилар. Жиноятга эса жазо муқаррар.\nИнсонга қасддан оғир тан жароҳатини етказгани учун Самандар судланди. Унга Ўзбекистон Республикаси Жиноят кодекси 104-моддаси билан айблов қўйилди. Жиноят иши юзасидан ўтказилган очиқ суд мажлисида Ёшлар иттифоқининг Хўжайли тумани кенгаши вакиллари ҳам иштирок этди. С.Кадиркулов қилмишидан чин дилдан пушаймон бўлгани боис, Иттифоқ уни ўз кафиллигига олишини маълум қилди.\nСуд мурожаатни қаноатлантирди. Самандарга озодликдан маҳрум қилиш билан боғлиқ бўлмаган жазо чораси қўлланилди.\nТуман ҳокими Женис Ермашев суд мажлисида сўз олар экан, жиноятчилик ва ҳуқуқбузарлик билан курашишда кенг жамоатчиликнинг фаоллиги муҳим аҳамият касб этишини, одамлар бир-бирига бефарқ бўлмаса, оқибат йўқолмаса, кўпгина муаммоларнинг олди олинишини таъкидлади.\nЧеварнинг ҳам дарди бор\nЁшлар - терроризм ва экстремизмга қарши курашишда етакчи куч\nҚонунни билиш шарт!\n← Ўзбекистон АрМИ-2019 ғолиби\nҲафталикнинг ёрқин тадбирлари →


Понеділок, 03 Январь 2022 00:00\nҚишлоғимизда кўримсизгина бир йигит бор. Кўпчилик қатори мен ҳам унга\nбепарво эдим. Таъбир жоиз бўлса, уни унчалик хушламасдим.\nИттифоқо, қиш кунларининг бири да Фарғонага борадиган автобусда уч рашиб қолдик.\n– Ҳа, ҳамқишлоқ, йўл бўлсин, – сўрадим мен, – саломлаша туриб.\n– Меҳнатободга кетяпман, тарвуз олиб келаман.\nСафари мақсади қизиқ туюлди. “Қиш ли-қировли кунларда шунча жойга бориб тарвуз\nолиб келиш зарилми”, дедим ажабланиб ва яна сўрадим:\n– Сизга нима зарил шундай қаҳра тонда?..\n– Керак-да, ака, дадамнинг мазаси йўқ. Ҳеч нарса емай қўйди. “Тарвуз егим келяпти”, де-\nганди, суриштирсам, бозорда қовун бор-у, тарвуз йўқ экан. Меҳнатободда тарвуз бор дейишди. Ўшанга кетяпман.\nЙигитнинг гапи менга қаттиқ таъсир қилди. Унга нисбатан меҳрим товланиб, кўзимга бош-\nқача кўриниб кетди. Одамнинг сурати эмас, сийрати гўзал бўлсин экан.\nДирборн биринчи мусулмон полиция бошлиғини тайинлади\n2022 йилнинг 1 январидан бошлаб Иса Шахин Дирборн полиция бўлимига раҳбарлик қилади ва уни Мичиган тарихидаги биринчи мусулмон полиция бошлиғи қилади. "Шахин катта тажриба ва департаментда яхши ўзаро муносабатлар билан юқори ижрочи директор бўлган", деди сайланган мэрАбдуллоҳ Ҳаммуд, хабар бермоқда Detroit Free Press. "У аҳоли билан ишончли муносабатларни ўрнатиш ва бугунги жамоат тартиби эҳтиёжларига энг яхши жавоб берадиган тарзда адолатли полицияни ташкил этишга содиқдир", деди Ҳаммуд.\n"Ишончим комилки, у аҳоли кутган шаффофлик ва ҳисобдорликни таъминлайди, бизнинг полиция ходимларимиз муваффақиятга эришади."Дирборнда тайинланган полиция бошлиғи Шахин шаҳар аҳолисининг турли хил табиатини қутлади. "Дирборн аҳолиси қадриятларни баҳам кўрадиган ва хавфсиз ва меҳмондўст жамоага интиладиган ажойиб шаҳар", деб ёзади Шахин полиция бошлиғи лавозимига талабнома берган мактубида.\nШахин 2008 йилдан бери департаментни бошқарган Рональд Хаддадни алмаштиради. Иса Шахин полицияда юқори лавозимларни эгаллаган бошқа америкалик мусулмонлардан ўрнак олди. 2021 йилнинг апрелида Покистон-Америка қўмондони Ясар Башир АҚШ полицияси бошлиғининг биринчи мусулмон ёрдамчиси этиб тайинланган эди.\nIslam.ru хабарига кўра, 2020 йилнинг июль ойида капитан Адил Рана маҳаллий Нью-Йорк полиция участкаси раҳбари этиб тайинланди.\nСторінка 4 з 541


16 Октябрь 15:43\nPARIJ. Kazinform – Пайшанба куни Франция ва Италияда коронавирус ўсиши бўйича кунлик антирекорд янгиланди. Масалан, Францияда бир кунда 30 мингдан ортиқ одам Covid-19 вирусини юқтирган, деб хабар беради Kazinform BBC Newsга таяниб.\nПайшанба куни Францияда Covid-19 касаллиги сони кескин ўсди - 30621 та ҳолати аниқланган. Таққослаш учун, чоршанба куни мамлакатда 22 591 киши вирус юқтирганди.\nФранция президенти Эммануэль Макрон чоршанба куни мамлакатнинг айрим ҳудудларида комендантлик соати эълон қилди. Париж, Марсель, Лион ва бошқа шаҳарларнинг яқинидаги аҳоли тўрт ҳафта давомида шанба куни кечқурун соат 9дан эрталаб соат 6гача уйларидан сабабсиз чиқа олмайди.\nМакроннинг сўзларига кўра, бундай чорани жорий этиш Covid-19нинг янги юқтириш ҳолатларини кунига 3000 кишига камайтиришга қаратилган.\nИталияда ҳам янги анти-рекорд ўрнатилди - сўнгги бир кунда 8804 киши коронавирус билан касалланган.\nANSA маълумотларига кўра, бу аввалги кундан тахминан 1500 га кўпдир.\nИталия агентлиги хабарига кўра, янги вирусдан вафот этганлар сони кун давомида деярли икки бараварга ошган. Пандемия бошланганидан бери мамлакатда 36 мингдан ортиқ одам вафот этган.


Интернет луғати – Banners - Hidoyat.uz\nАсосий саҳифа Мақолалар Интернет луғати – Banners\nЧоп этилди Fevral 22, 2020 Интернет луғати – Bannersda fikr bildirishni o'chirish\nBanners – Баннер – статик ёки динамик тасвирни сайт саҳифасига реклама мақсадида жойлаштириш. Баннернинг стандар ўлчами 468/60 пиксел бўлади. Баннер – реклама ёки ташвиқот характеридаги статик ёки анимацион кўринишдаги – картина. У сайт саҳифаларига жойлаштирилади ва қоида тариқасида бошқа сайтга ёки айнан шу сайтнинг бошқа саҳифаларига ҳавола бўлиб хизмат қилади.\nЭнди талабалар бепул интернет, фотокамера ва овоз ёзиш студиясидан фойдаланишлари мумкин


«Тошкент-Нижний Новгород–Тошкент» автобус йўналиши ишга тушди - Фарғона.Ру ахборот агентлиги\n«Тошкент-Нижний Новгород–Тошкент» автобус йўналиши ишга тушди\n14.09.2018 15:53 msk\nТошкент – Нижний Новгород автобуси. Nuz.uz сайти фотоси\n14 сентябрдан бошлаб “Тошкент - Нижний Новгород - Тошкент” автобус йўналиши бўйича илк автобуслар қат-нови йўлга қўйилди. Бу ҳақда “Халқ сўзи“ газетаси Ўзбекистон автомобиль транспорти агентлиги маълумотига таяниб маълум қилади.\nУушбу йўналишда Ўзбекистон томондан ташувчи “UZKAZ AVTO TRANS” МЧЖ шаклидаги ҚКга қарашли голландиянинг “VANHOLL” русумли автобуслари хизмат кўрсатади.\nРоссия томонидан эса ташувчи “Панюшкин С.Ю.” ЯТТга қарашли “VANHOLL” русумли автобуслари хизмат кўрсатади.\nЙўналиш масофаси 3000 км, қатновга сарфланадиган умумий вақт 61 соат, йўлкира ҳақи ташувчилар томонидан Тошкентдан Нижний Новгородгача - 500 минг сўм ($63 . Нижний Новгороддан Тошкентгача эса – 6 минг рубль ($87) қилиб белгиланди.Қатнов “Ғишт кўприк” (Ўзбекистон), “Жибек Жоли”, “Жайсан” (Козоғистон), “Сагарчин” (Россия) назорат ўтказиш масканлари орқали амалга оширилади.\nАйтиш лозим, бу йили Ўзбекистон Қирғизистон, Қозоғистон, Тожикистон билан автобус қатновларини йўлга қўйди. Шунингдек, 2018 йил апрель ойидан «Тошкент - Олма-Ота – Тошкент» йўналиши бўйича автобуслар қатнай бошлади.\nАввали, Ўзбекистон ҳукумати четга ишлагани кетаётган фуқаролар учун доимий автобус қатновларини тиклашини, мавжуд поездлар қатновини кўпайтиришини маълум қилганди. Бу қарор Қозоғистоннинг Оқтўбе вилоятида юз берган фожиадан сўнг қабул қилинди. Маълумки, ўшанда автобус ёниб кетиши оқибатида 52 нафар ўзбекистонлик ҳалок бўлганди. Тергов ишлари автобус эгасининг йўловчиларни ташиш учун лицензияси бўлмаганини аниқлаган. Автобус 1989 йили ишлаб чиқилган ва охирги марта 2015 йили таъмирланган экан.


Жамоат намози — Namoz\nМасжидлар намозларни жамоат билан биргаликда ўқиш учун қурилади. Аллоҳ мусулмонларга фарз намозларини бирлашиб, жамоат бўлиб ўқишни буюрган. Икки кишидан ортиқ намозхонлар тўпланиб, битта фарз намозини биргаликда ўқишлари жамоат намози дейилади. Жамоат намозида одамлар сони қанча кўпайса, Аллоҳ учун шунча маҳбубдир. Жамоат намозлари имом бошчилигида адо қилинади. Намозни бошидан то охиригача имомга тўла эргашиб ўқиганлар «мудрик» дейилади.\nСоғлом, балоғатга етган, оқил эркакларга беш вақт фарз намозларини жамоат билан ўқиш суннат билан собит бўлган вожибдир. Жамоатга бормай, намозни доимо уйида ёлғиз ўқийдиган одамнинг гувоҳлиги шаръан қабул қилинмайди. Фарз намозлар имомга эргашиб, жамоат бўлиб ўқилади. Икки киши бўлса, иқтидо қилувчилар имомнинг ёнида, агар уч ё ундан кўп киши бўлса, имом олдинда, қолганлар унинг ортида саф тортишади. Иқтидо қилувчилар уч кишидан кўп бўлган ҳолда уларнинг имомнинг ёнида туришлари таҳримий макруҳдир.\nНамозни масжидларда жамоат билан ўқиш афзал бўлиб, намозхонлар орасидаги ижтимоий алоқаларни мустаҳкамлайди, куч жамоатда, бирликда эканини англатади, ижтимоий боғланиш ва ҳамкорликни кучайтиради. Жамоат намози кишилар ўртасида тенгликни намойиш қиладиган энг муҳим омил. Намозда бандалар ким бўлишидан қатъий назар, бир жойда, бир сафда туриб, бир хил амални бажарадилар ва Аллоҳ таологагина банда эканларини изҳор этадилар.\nЖамоат билан ўқиладиган намозга: «Жамоат намозидаги имомга иқтидо қилдим» мазмунида ният қилиш керак. Имом такбири таҳрима айтгач, жамоат ҳам такбири таҳрима айтиб қўлларини боғлайди ва ичида «Сано»ни ўқиб, жим туради. Жамоат қиёмда турганида ракатларнинг ҳеч қайсисида бундан бошқа ҳеч нарса ўқимайди, фақат намозда имом овоз чиқариб Фотиҳа сурасини ўқиб бўлгач, ичида «омин» дейди.\nЖамоат намозидаги намозхон рукуъда уч карра «Субҳана роббиял ъазийм» дейди. Имом «Самиъаллоҳу лиман ҳамидаҳ» дея қоматини тўғрилаганида жамоат қаддини ростлагач ичида «Роббана! Лакал-ҳамд» дейди. Саждаларда эса, одатдагидек, уч карра «Субҳана роббиял-ъалаа» дейилади. Қаъдаи улода аввал ташаҳҳудни, қаъдаи охирида ташаҳҳуд. Саловат ва дуолар ўқилади ҳамда имом билан салом берилади. Имом ортида намоз ўқиган намозхон (муқтадий) барча рукнларни адо этишда имомга эргашади, ундан олдин бажармайди.\nБиринчи ракатнинг рукуъида, яъни имом ҳануз рукуъда турган пайтда ният қилиб, имомга етиб олган намозхон ўша ракатга етишган ҳисобланади. Агар намозхон тўрт ракатли бўлмаган фарз намозларидан бирини ўқишни бошлаб, унинг биринчи ракати саждасига борган ёки ҳали бормаганида жамоат шу намозни адо этиши учун имом такбири таҳрима айтса, намозхон ўқилаётган намозни бузади ва имомга иқтидо қилади (эргашади). Агар тўрт ракатли намоз бўлса, икки ракатини тугатиб, кейин имомга иқтидо қилади.\nАгар тўрт ракатли фарз намознинг уч ракатини адо этган бўлса, тўртинчи ракатни ҳам охирига етказади ва салом бериб, нафл ўқиш жоиз бўлган вақтда бўлса, нафл деб ният қилган ҳолда жамоат намозига қўшилади. Бу ҳол аср ва бомдод намозида бўлса, жамоатга қўшилмайди, чунки аср ва бомдод намозидан кейин нарл намоз ўқиш макруҳдир. Шунингдек, шомда ҳам, чунки нафл намоз уч ракатли бўлмайди.\nБомдод намозининг фарзи бошланганида ёки ўқилаётганида келган намозхон унинг суннатини ўқиса жамоатдан қоладиган бўлса, бомдоднинг суннатини тарк этиб, фарзига иқтидо қилади. Бу тарк қилган суннатининг қазосини ўқимайди. Лекин у бомдоднинг фарзини ҳам, суннатини ҳам қазо қилган бўлса, у ҳолда ҳар икковини ҳам кейин ўқийди. Агар мазкур ҳолатда бомдод намозининг суннатини ўқиса-ю, фарзнинг иккинчи ракатини жамоат билан ўқишга улгурадиган бўлса, у ҳолда бомдоднинг суннатини ўқийди.\nПешин намозининг суннатини ўқиётган одам пешиннинг фарзига айтилган такбирни эшитса ҳам суннат намозини тарк этмайди, балки суннатни тугатиб, ундан кейин фарзга иқтидо қилади. Агар ҳали суннатни бошламаган пайтида фарзга такбир айтилса, суннатни тарк қилади. Сўнгра тарк қилинган тўрт ракатли суннатни пешиннинг охирги икки ракатли суннатидан олдин ўқийди. Имомга эргашувчилар (иқтидо қилувчилар) қай ҳолатда эргашганларига қараб уч тоифага - мудрик, лоҳиқ ва масбуққа бўлинишади.\nЖамоат намозига бир ёки ундан ортиқ ракат кечикиб қўшилган киши «масбуқ» дейилади. Имом салом бериб намозни тугатгунича масбуқ унга эргашиши мумкин. Имом салом берганидан сўнг намознинг қолдирган ракатларини ўқишга туради. Бу иш қуйидагича амалга оширилади: уч ёки тўрт ракатли фарз намозларининг охирги бир ракатида имомга иқтидо қилаётган киши қолдирган (ўқишга улгурмаган) ракатларини қуйидагича ўқийди: имом салом берганидан сўнг масбуқ ўрнидан туриб «сано» ўқийди, таъаввуз ва тасмия айтади. Олдин Фотиҳа сурасини, унга зам қилиб яна бир сурани қироат қилади. Сўнг рукуъ ва сажда қилади. Кейин қаъдага ўтиради ва ташаҳҳуд ўқийди. Кейин қиёмга туриб, тасмия айтганидан сўнг сураи Фотиҳани ва яна бир сурани ўқийди, рукуъ ва сажда қилади. Агар намоз уч ракатли бўлса, каъда қилиб, ташаҳҳуд салавот ва дуо ўқиб намозни тугатади. Агар намоз тўрт ракатли бўлса, ўтирмай қиёмга туради, фақат тасмия билан Фотиҳа сурасини ўқийди, кейин рукуъ ва сажда қилиб, сўнг ўтиради. Ташаҳҳуд, саловот ва дуо билан намозини тугатади. Имом рукуъда турганида кеч қолиб келган масбуқнинг йўл-йўлакай ният қилганича шошилиб рукуъга кетаётган ҳолида такбирни айтиш билан у имомга эргашган бўлмайди. Балки аввал тик ҳолида такбири увлони айтиб, намозга қўшилади. Сўнг такбир айтиб рукуъга боради. Масбуқ уч ҳолатда:\nнамоз вақти чиқиб кетаётган бўлса;\nмаҳсига тортилган масҳ муддати тугаётган бўлса;\nолдидан кишиларнинг кесиб ўтишлари хавфи бўлса, имомнинг салом беришини кутиб ўтирмай, ташаҳҳуд ўқиш миқдорича ўтириб, сўнг қолдирган ракатларини ўқишга туриб кетиши мумкин.\nЖамоат билан пешин, шом ва хуфтоннинг фарзлари ўқиб бўлингач, суннат намозини ўқишга тезда туриш суннатдир. Имом суннат намозларини фарз намозни адо қилган жойидан ўнгга ёки чапга ё ортга ўтиб ўқийди. Имом бомдод ва аср намозларини ўқиб бўлгач, агар кечикиб келиб намоз ўқиётганлар бўлмаса, қавмга қараб ўтирган ҳолда дуо қилади. Намоз ўқиётганлар орқа сафларда бўлса ҳам имомнинг тўғрисида турган бўлишса, имом уларга юзланиб дуо қилмайди. Кеч қолганлар намозларини қолганини адо қилаётганларида имом баланд овозда тасбеҳ ва такбирларни айтиши жоиз эмас.\nЖамоат намозида намозхонлар сафларининг жипс, тўғри ва бир текисда бўлиши динимиз талабларидандир. Шунинг учун имомлик қилувчи жамоат намозида ҳозир бўлганларни намоздаги сафларни тўғри ва жипс тортишга буюриши лозим.\nАгар бир киши имомга иқтидо қилаётган бўлса, у имомнинг ўнг тарафида, оёғининг учини имомнинг товонларига баробар қилиб туради. Борди-ю, иқтидо қилувчилар бир кишидан кўп бўлса, улар имомнинг ортидан сафланишади.\nИмомга иқтидо қилиб намоз ўқувчиларнинг аввалги сафида балоғатга етган эркак кишилар, кейинги сафларда эса балоғатга етмаган ёш болалар ҳамда сўнгги сафларда аёллар туришади. Сафнинг тўғрилиги оёқ тўпиқларининг бир чизиқда туриши билан бўлади. Жамоат кўп бўлиб, бир неча саф тортилса, сафлар имом ортидан ўнг ва чап томонга караб тенг тўлдириб борилади. Келган одам олдинги сафда бўш жой бўлгани ҳолда кейинги сафда турмаслиги керак. Болалар катталардан сўнг саф тортишади. Агар жамоатда бир дона ёш бола бўлса у катталар сафига кўшилади.\nАёллар имомга иқтидо қилганда имом уларга имом эканини ният қилмаса, аёлларнинг намози дуруст бўлмайди. Имом ўзига иктидо қилган аёлларга имомликни ният қилганида аёл билан ёнма-ён ва унинг орқасида сафда турган кишиларнинг намози бузилади. Агар имом ўша аёлга имомликни ният килмаган бўлса, унда аёлнинг намози бузилади.\nИмомлик қилувчи одам\nАбу Масъуд розияллоҳу анҳудан ривоят қилинади: «Набий соллаллоҳу алайҳи васаллам: «Қавмга уларнинг ичидан Аллоҳнинг китобига қорироқлари имом бўлади. Агар қироатда баробар бўлсалар, суннатни яхши биладиганлари. Агар суннатда ҳам баробар бўлсалар, ҳижрати қадимги бўлганлари. Агар ҳижратда ҳам баробар бўлсалар, ёши катта бўлганлари бўлади. Бир одам ҳеч қачон бошқа бировга унинг салтанатида имомлик қилмасин ва унинг уйидаги ўзи учун тайёрланган жойга ўтирмасин. Магар унинг изни ила бўлса, майли», дедилар» (Имом Муслим, АбуДовуд, Термизий ва Насоий ривоят қилган)\nИмомлик қилиши мумкин бўлган кишилар қуйидагилар:\nшариат, намоз ҳукмларини яхши билган, намози бузилмайдиган даражада қироат қиладиган кишилар;\nагар улар икки киши бўлса, қироати яхшироғи;\nагар бу масалада лаёқати тенг чиқиб қолса, парҳезкорроғи, тақводорлари имомликка лойиқроқдир;\nюқоридаги уч ҳолатда ҳам баробар бўлинса, унга ақлига заифлик етмаган ёши улуғроқ намозхон имомликка ўтади.\nИмом бўлишлари макруҳ бўлган кишилар:\nCаҳрода ёки тоғларда яшагани учун одобдан ва бирламчи зарур хислатлардан бебаҳра бўлган, илмсиз кишиларнинг\nКўзи ожиз кишиларнинг;\nБидъат ишларни қилувчиларнинг (шиа, мўътазилий, ҳавориж мазҳабларидагилар);\nОта-онаси никоҳсиз, зино орқали дунёга келтирган кишиларнинг имом бўлишлари макруҳдир.\nКиши имомга иқтидо қилиши мумкин бўлган, рухсат берилган ҳолатлар:\nТаҳорат олган киши узри бўлгани учун таяммум қилган кишига иқтидо қилиши мумкин.\nТаҳоратда оёғини ювган киши маҳсига масҳ тортган кишига иқтидо қилиши мумкин.\nТик туриб намоз ўқишга қодир одамнинг ўтириб намоз ўқишга мажбур бўлган имомга иқтидо қилиши мумкин.\nИшора билан намоз ўқувчига фақат ишора билан намоз ўқийдиган киши иқтидо қилиши мумкин.\nНафл намоз ўқувчи киши фарз намоз ўқиётган кишига иқтидо қилиши мумкин.\nКиши имомга иқтидо қилиши мумкин бўлмаган ҳолатлар:\nҚори кишининг ҳароларни махражидан (жойидан) чиқара олмайдиган кишига иқтидо қилиши;\nэркак кишининг аёл ва болаларга иқтидо қилиши;\nСоғлом кишининг узрли кишига иқтидо қилиши;\nКийимли кишининг яланғоч кишига иқтидо қилиши;\nНамозни етук ҳолда адо этувчи (рукуъ, саждаларини том қилувчи) кишининг рукуъ ва саждаларни ишора билан қилувчи кишига иқтидо қилиши;\nФарз намоз ўқувчининг нафл намоз ўқиётганга иқтидо қилиши;\nБир фарз намозини ўқиётган кишининг бошқа фарз намозини ўқувчига иқтидо қилиши мумкин эмас.\nИмомлик қилувчи киши қироатини қавмга малол келадиган даражада узун қилиб ўқимаслиги керак. Имом бомдоднинг фарзида, шом ва хуфтон намозлари фарзининг олдинги икки ракатида овоз чиқариб (жаҳрий) қироат қилади. Барча намозларда, айниқса бомдод намозининг фарзида аввалги ракатнинг қироати иккинчи ракатнинг қироатидан узунроқ қилинади. Имомга иқтидо қилган киши ичида (махфий) ҳам, овоз чиқариб (жаҳрий) ҳам қироат қилмайди.


Ўзбекистон Республикаси Олий Мажлисининг Қонунчилик палатасига сайланган ва «Ўзбекистон Республикаси Олий Мажлисига сайлов тўғрисида»ги Ўзбекистон Республикаси Қонунига мувофиқ Ўзбекистон Республикаси Марказий сайлов комиссияси томонидан рўйхатга олинган Ўзбекистон Республикаси фуқароси депутат ҳисобланади.\nДепутат Қонунчилик палатасининг ваколатлари муддатига сайланади.\nДепутат Қонунчилик палатасида доимий асосда ишлаши лозим ҳамда ўз ваколатлари даврида илмий ва педагогик фаолиятдан ташқари ҳақ тўланадиган бошқа турдаги фаолият билан шуғулланиши мумкин эмас.\nДепутат тегишинча Қонунчилик палатасининг мажлисида кўриб чиқилаётган барча масалалар бўйича ҳал қилувчи овоз ҳуқуқидан фойдаланади.\nпалатанинг органларига сайлаш ва сайланишга;\nпалата мажлисида кўриб чиқилиши учун масалалар таклиф этишга;\nпалата мажлисининг кун тартиби, муҳокама қилинаётган масалаларни кўриб чиқиш тартиби ҳамда бу масалаларнинг моҳияти юзасидан таклифлар киритиш ва мулоҳазалар билдиришга;\nқарор лойиҳалари ва уларга тузатишлар киритишга;\nпалата томонидан тузиладиган органларнинг шахсий таркиби ҳамда сайланадиган, тайинланадиган ёки тасдиқланадиган мансабдор шахсларнинг номзодлари бўйича фикр билдиришга;\nмунозараларда иштирок этишга, маърузачи ва раислик қилувчига саволлар беришга;\nпарламент сўрови билан мурожаат этишга;\nўз таклифларини асослаб бериш учун сўзга чиқишга ва овоз бериш сабаблари юзасидан изоҳ беришга;\nпалата мажлисида раислик қилувчига палата мажлисида муҳокама қилинаётган масала юзасидан ўз нутқи, таклифи ёки мулоҳазаси матнини топширишга;\nпалата таркибидаги ўзи аъзо бўлган тегишли органнинг қарорига қўшилмаган тақдирда ўз нуқтаи назарини палата мажлисида баён қилишга ёки бу ҳақда тегишинча Қонунчилик палатасининг Спикерига, Сенат Раисига ёзма равишда маълум қилишга;\nпалатага ҳисобдор ёки унинг назорати остидаги ҳар қандай орган ёхуд мансабдор шахснинг ҳисоботи ёки ахборотини палата мажлисларида эшитиш тўғрисида таклиф киритишга;\nЎзбекистон Республикаси қонунларининг ижро этилишини, шунингдек палата қарорларининг бажарилишини текшириш ҳақида кўриб чиқилиши учун масалалар таклиф этишга;\nпалата мажлисларининг стенограммалари билан танишишга;\nфуқароларнинг ҳуқуқлари ва қонун билан мухофаза қилинадиган манфаатларини бузиш ҳоллари ёки қонун ҳужжатларини бузишнинг бошқа ҳоллари маьлум бўлиб қолган тақдирда уларга дарҳол чек қўйиш чораларини кўриш талаби билан тегишли органлар ҳамда мансабдор шахсларга мурожаат этишга ҳақли.\nАлифбо тартиби бўйича депутатлар рўйхати\nЎзингиз қидираётган депутатни топиш учун унинг фамилияси бош ҳарфини танлан:\nПарламент тарихи Қонунчилик палатаси кенгаши Қонунчилик палатаси девони Фракциялар Қўмиталар Комиссиялар Депутатлар\nКўчмас мулк эгаларининг хавфсиз яшашига шароит яратилади\nКўп хонадонли уй-жой фондидан фойдаланишни назорат қилиш инспекцияси сўнгги тўрт йилда 61677 та ...\n2,9 млн нафар аҳолининг ичимлик сув таъминоти яхшиланди\nОлий Мажлис Қонунчилик палатасидаги Ўзбекистон Экологик партияси фракциясининг навбатдаги йиғилишида...\nОмбудсманга қандай ваколатлар бериляпти?\nТадбирда сўз олганларнинг таъкидлашича, сўнгги йилларда инсон ҳуқуқ ва манфаатларини таъминлашда па...


15 май 2021, Тошкент вақти: 21:41\nАгар Эрон парламенти “мамлакатнинг ахлоқий хавфсизлигига қарши содир этилган жиноятлар учун белгиланган жазолар” қаторида ушбу қонун лойиҳасини ҳам тасдиқласа, эронлик айрим блоггерлар, яъни сайтлар муҳаррирлари ўлим жазосига ҳам ҳукм қилиниши мумкин.\nҚонун лойиҳасида коррупция, фоҳишалик ёки муртадликни Интернет орқали тарғиб қилган блоггерлар олий жазога ҳукм этилиши мумкинлиги таклиф қилинган.\nШу ой бошида Эрон парламентида бўлган биринчи муҳокамада қабул қилинган ушбу ҳужжат энди қонун чиқарувчи орган ва Инқилоб посбонлари томонидан тасдиқланиши лозим.\nЭрон қонунларида қурол ёрдамида ўғирлик содир этганлик, наркотиклар контрабандаси, аёлларни зўрлаш каби жиноятлар учун олий жазо белгиланган. Энди олий жазо белгиланадиган жиноятлар қаторига “ахлоққа зид” блоггерлар ва Интернет сайтлари ҳам қўшилиши мумкин.\nЭрондаги Инсон ҳуқуқлари маркази асосчиларидан бири, Теҳронда фаолият юритаётган адвокат Муҳаммад Саифзода “Озод Европа\_Озодлик” радиоси ҳузуридаги “Фарда” радиосига берган интервьюсида янги қонун қабул қилишдан мақсад сўз эркинлиги ҳамда мамлакатга эркин маълумот кириб келишининг олдини олиш эканини таъкидлади.\nЭронда сиёсий сайтларнинг аксари, мустақил ахборот тарқатувчи сайтлар ва ҳатто мусиқа сайтларига киришга ҳам чеклов қўйилган. Эронда Интернетдан фойдаланувчилар MySpace ёки Fecebook сингари ижтимоий мавзудаги тармоққа боғланиш имкониятидан маҳрум. Ҳукумат расмийлари эса фақат ахлоққа зид бўлган порнографик сайтларга чекловлар қўйилганини таъкидлаб келмоқда.\nАйни пайтда Эронда Интернет тезлигининг жуда секинлиги ҳам блоггерларга муаммолар яратади.\nМуҳаммад Саифзоданинг гапига кўра, Интернет ҳақида таклиф этилган сўнгги қонун лойиҳаси ёшлар орасида машхур бўлган блогларга қарши қаратилган.\n“Мазкур қонун лойиҳаси блоггерларга қарши қаратилган бўлиб улар Интернетга мақолалар жойлаштиришининг олдини олишга қаратилган. Бизда блогга қарши қонун бўлмагани учун ҳукумат блоггерларга қарши кескин чора кўриш мақсадида жиддий жиноятлар қаторига шунчаки “блог” сўзини ҳам қўшиб қўйишган”, – дейди эронлик адвокат М.Саифзода.


«Бизга суд керак, мустақил суд керак!»\n«Албатта, керагидан кўп хато қилганмиз, улардан жуда афсусдаман. Энг катта хатоим суд, жин урсин, мустақил суд тизимини туза олмаганимиз кўпчиликни қийнади ва мана, навбат менга ҳам келди. Мустақил бўла олмаган судлар азоб берган ҳаммадан кечирим сўрайман. Бу хато, аммо жиноят эмас».\nЮқоридаги иқтибос шу кунларда Путиннинг шотирларига айланган Грузия ҳукуматининг сохта айбловлари билан судланаётган Саакашвилига тегишли.\nҚарангки, маҳкамадан мустақил суд талаб қилган ягона Саакашвили эмас, ҳолбуки, у ҳаддан ташқари қисқа муддатда ҳаддан ташқари катта ислоҳотларни амалга ошира олган ислоҳотчи ўлароқ бунга ростданам ҳақли.\n70-йилларнинг ваҳшатли генерали Пиночет қилган жиноятлари учун 2005 йилгача маҳкамага тортилмаган. Иммунитети бўлган. 2005 йилда у иммунитетдан маҳрум этилган ва унинг биринчи талаби мустақил суд бўлган эди. Афсуски, Пиночет ўзи истаган одил судловгача етиб бормаган. Омонатини топширган.\nМисрни 30 йилдан ортиқ муддат якка ўзи идора қилган Муборак қамоққа олингач, унга белгиланган суд маҳкамасини буюртма, дея тан олмаган. Ваҳоланки, кимда иқтидор бўлса, ўшанинг топшириғини ижро қиладиган суд тизимини унинг ўзи яратган эди.\nОдил судлов истаган ёки ўзи яратган қўғирчоқ судловдан якунда азият чеккан мустабидларнинг саноғи йўқ. Милошевич, Саддам Ҳусайн, Каддафининг ўғиллари, Маркос, Янукович, Атамбоев…\nУзоққа бормайлик, ўзимизнинг ўтган замон эгалари бўлган Гулнора Каримова, собиқ прокурорлар ва кўплаб собиқ кучишлатарларнинг ҳам энг катта афсуси мустақил суд тизимини яратишга уринмагани ва бу йўлда қадам ташламагани бўлса керак. Балки улар ҳам энг қулайи югурдак, қўрқоқ ва шотир суднинг бўлиши деб ҳисоблаган. Қарангки, ҳимояга зарурат туғилганда уларга энг кераги тўпланган миллиардлаб бойлик ёки шогирду шотирлар эмас, айнан мустақил суд бўлди. Афсуски, у йўқ. Шунинг учун улар ўзининг ҳақиқатидан, уни намоён этишдан маҳрум.\nСуд, мустақил суд фақат чексиз ҳокимият эгаларигагина керак эмас. Албатта, уларга биринчи навбатда керак. Чунки чексиз ҳокимият чексиз муддат давом этиши амримаҳол.\nМустақил суд оддий фуқароларга, сохта жиноятда айбланаётган ёки солиқ ҳақини талаб қилаётган, мулк талашаётган ёки шунчаки ажрашаётган фуқароларга ҳам керак.\nМустақил суд бизнесга, пули борларга керак, чунки пули борлардан устунроқ катта пули борлар ҳам бор. Уларни фақат мустақил суд ҳуқуқда тенглаштира олади.\nМустақил суд ОАВга керак, қанчалар чинқиришмасин, ОАВ мустақил судсиз мустақил бўла олмайди, сўз эркин бўла олмайди.\nМустақил суд парламентга керак. Чунки парламент қоида тариқасида ҳокимиятнинг учдан бири, холос. Ижро ҳокимиятининг нотўғри ва ноқонуний қарорларини парламентнинг бир ўзи бартараф эта олмайди.\nМустақил суд, қанчалар эриш туюлмасин, ҳукуматга ҳам керак. Ҳақиқат фақат парламентда, фақат халқ мандатида бўлавермайди. Баъзида, қалтис лаҳзаларда озчилик қўлловидаги профессионал қарор кўпчилик истаётган абсурд популизмдан муҳимроқ бўлиб қолади.\nХуллас, суд керак. Яратгандан бошқа барчага мустақил суд керак!\nТелеграм блогери @the_bakiroo саҳифасидан\ndata-title="«Бизга суд керак, мустақил суд керак!»" data-description="<!-- wp:paragraph --> <p>"Албатта, керагидан кўп хато қилганмиз, улардан жуда афсусдаман. Энг катта хатоим суд, жин урсин, мустақил суд тизимини ..." data-image="https://eltuz.com/wp-content/uploads/2020/11/RT-88-R37.jpg" data-url="https://eltuz.com/kozqarash/219232/" data-services="facebook,odnoklassniki,twitter,telegram" data-counter="ig">


Сурияда ҳалок бўлган яна бир рус ҳарбийсининг исми ошкор қилинди\n15:28 / 30.03.2016\nОренбургнинг orenday.ru нашри Сурияда душманлар эътиборини ўзига қаратиши туфайли ҳалок бўлган рус аскарининг номини аниқлашга муваффақ бўлди. Марҳум Тюльган райони Городки қишлоғида туғилган 25 ёшли Александр Прохоренко экани маълум қилинди.\nРоссия Федерацияси Қуролли кучлари ҳаво ҳужумидан мудофаа академиясида таҳсил олган Прохоренконинг ҳарбий қисми ҳақида сўз юритилмаган.\nБундан аввал, Россия қўмондонлиги Пальмира шаҳри учун жангларда 24 март куни яна бир рус аскари ҳалок бўлганини маълум қилган эди. Рус авиацияси учун душман манзилларини аниқлаш билан шуғулланган ҳарбий хизматчи қуршовда қолган ва ўлдирилган. Бу Россия армиясининг Суриядаги ҳарбий амалиётлари чоғида берган олтинчи қурбони ҳисобланади.


Саратов вилоятида юк поезди автобус билан тўқнашди: беш нафар ўзбекистонлик ҳалок бўлди - 17.11.2018, Sputnik Ўзбекистон\nАвтобусда жами 7 нафар киши бўлган. Ҳалок бўлганлар барчаси Ўзбекистон фуқаролари, икки нафар Қозоғистон фуқаролари жабрланган. 17.11.2018, Sputnik Ўзбекистон\nАвтобусда жами 7 нафар киши бўлган. Ҳалок бўлганлар барчаси Ўзбекистон фуқаролари, икки нафар Қозоғистон фуқаролари жабрланган.\nТОШКЕНТ, 17 ноя — Sputnik. Бугун, 7 ноябрь куни Саратов вилояти Озинск туманида ЙТХ содир бўлди.\nТартибга солинмаган темир йўл кесишмасида юк поезди “Саратов-Ульяновск” йўналишида ҳаракатланаётган автобус билан тўқнашди. Автобус ичида 7 киши бўлган.\nАвария оқибатида 5 киши ҳалок бўлди. РИА Новости Қозоғистоннинг Астрахандаги консули Қанат Шеккалиевга таянган ҳолда маълум қилишича, барча ҳалок бўлганлар - Ўзбекистон фуқаролари.\nИкки нафар жабрланганлар, ҳайдовчи ва унинг ёрдамчиси Қозоғистон фуқаролари. Улар шифохонага ётқизилди.\nБуюртма автобуси Саратов-Ульяновск йўналишида ҳаракатланаётган бўлган.\nҲодиса бўйича текширув ишлари бошланди.


Тошкент ҳокимияти “Қанотчи” ресторани тўғрисида ёлғон ахборот тарқатгани фош этилди\n29 октябр 2020, Тошкент вақти: 19:28\n“QANOTCHI” қаҳвахонаси карантин талабларига риоя этмасдан ўзбошимчалик йўл билан фаолият юритгани аниқланди.\nВазирлар Маҳкамаси ҳузуридаги Санитария-эпидемиология назорати Давлат инспекцияси Тошкент шаҳар ҳокимиятининг 11 май куни “Қанотчи” ресторани карантин пайтида тажриба тариқасида иш олиб боргани тўғрисидаги хабарини рад этди.\n“Тошкент шаҳар Яккасарой туман Санитария-эпидемиология осойишталиги марказининг 2020 йил 9 майдаги билдирги хатига асосан Муқимий ва Қушбеги 1-тор кўчаси 21-уйда жойлашган “GОURMET RESTAURANT” масъулияти чекланган жамиятига қарашли “QANOTCHI” қаҳвахонаси карантин талабларига риоя этмасдан ўзбошимчалик йўл билан фаолият юритгани аниқланди”, дейилади Санитария-эпидемиология назорати Давлат инспекцияси расмий билдирувида.\nХабарда айтилишича, ресторан хўжайинига қонунчиликда белгиланган тартибда жазо чоралари кўрилиши учун Яккасарой туман Маъмурий судига ҳужжатлар топширилган. Ресторан ноқонуний фаолият юритгани учун ёпилган.\nБир неча кун олдин Тошкентдаги “Қанотчи” ресторани карантин тартибини бузган ҳолда ноқонуний фаолият юритаётгани тўғрисидаги хабарлар пайдо бўлганди.\nТошкент шаҳар ҳокимияти 11 майда ресторан карантин пайтида “тажриба сифатида иш олиб боргани”ни иддао қилган ва ресторан ишга тушгани тўғрисида “нотўғри ахборот тарқатиб, пойтахт аҳолисига янглиш маълумот беришда айбдорлар” жазоланишини билдирган эди.


Жаҳон авиаташувчилик индустрияси тушиб қолган инқироз ўз-ўзидан авиасозлик саноатига ҳам ўз таъсирини ўтказмасдан қолмади.\nАвиация техникасини ишлаб чиқаришга коронавирус пандемияси бевосита таъсирини ўтказди — гигиенага қўйилган янги талабларни ҳисобга олиш зарурияти туфайли компаниялар ишлаб чиқаришни тўхтатишга мажбур бўлишди.\nБу талаблар нафақат ишлаб чиқаришни қайта ташкиллаштиришни тақозо этади, шунингдек, ишчи ўринларини ёппасига дезинфекция қилишни ҳам назарда тутади. Авиация ишлаб чиқариш эса, биламизки, чакана майдонларда амалга оширилмайди.\nБоз устига, компания штатида атиги бир касал пайдо бўлса ҳам, у билан алоқада бўлганларнинг барчаси автоматик равишда карантинга жўнатилади.\nПандемия билвосита ўз таъсирини ҳам кўрсатди — авиаташувларнинг кескин камайиши ҳисобига авиа хизмати кўрсатувчилар ўз авиапаркини ривожлантиришни қайта кўриб чиқиб, янги самолётлар харид қилишга ҳам ўйланиб қолишди.\nЯна бир билвосита омил — нефть нархлари тушиб кетиши бўлди. Қиммат нефть самолётлар ишланмасига таъсир ўтказган энг муҳим омиллардан бири бўлиб турган эди — янги авлоддаги Airbus A-320NEO ва Boeing 737MAX лайнерлари пайдо бўлишида уларнинг тежамкор двигателлари бош шарт қилиб белгилаб олинган эди.\nАйрим экспертларнинг фикрича, энди, нефть нархлари кескин арзонлашгач ҳамда жаҳон авиапарки қисқара бошлагач, ўта тежамкор самолётларга бўлган талаб ҳам пасая бошлайди.\nОклаҳома штати, Тулса шаҳри.\nБу омилларнинг барчаси авиасозлик билан шуғулланувчи корпорацияларнинг самолёт ишлаб чиқариш режаларини қайта кўриб чиқишга мажбур қилмоқда.\n«Авиапорт» таҳлилий хизматининг раҳбари Олег Пантелеевнинг BBC’га айтишича, айни пайтда авиасозлик саноати учун самолётларни ишлаб чиқариш реал суръатларини бозор талабларига мослаштириш муҳим.\n«Катта суръатларга эришиб, жаҳон авиасозлари катта харжлар қилишмоқда. Буюртмалар бекор қилинганда ва келажакда ҳаво кемаларини етказиб бериш муддатлари ўзгарганда, иккиламчи бозорларда самолётларнинг нархи кескин пасайганда — бу каби барча салбий омиллар чоғида бундай касса узилишини бартараф этиш учун нимадир қилиш керак бўлади», — дейди эксперт.\nAvia.ru порталининг бош муҳаррири Роман Гусаровнинг фикрича, жорий инқирозда нафақат коронавирус ва унинг иқтисодий оқибатлари, шунингдек самолётларни ортиқча ишлаб чиқаришда ўз аксини топган жаҳон иқтисодиётининг умумий аҳволи ҳам айбдор.\nУнинг сўзларига кўра, Европанинг Airbus корпорациясининг самолётлар ишлаб чиқариш суръати 2019 йилдаёқ сотув суръатларидан ортиқ эди: «Улар ўшандаёқ ишлаб чиқариш суръатларини пасайтиришга шама қилишаётган эди, буларнинг бариси коронавирусгача айтилаётган эди».\nСамолёт конструкциясидаги нуқсон туфайли йўловчи авиалайнерларининг кетма-кет ҳалокати ва 737МАХ лайнерларини етказиб бериш дастурининг тўхтатилишидан сўнг чуқур инқирозда қолган Американинг Boeing самолётсозлик корпорацияси Сиэтл ҳудудидаги корхоналарида самолёт ишлаб чиқаришни коронавирус туфайли бас қилишга мажбур бўлди.\nКорпорация заводлари 25 март, чоршанба куни икки ҳафтага тўхтатилди. Boeing ишчиларнинг бир қисмини масофавий ишлашга, яна бир қисмини маош тўланадиган таътилга жўнатди.\nБу эса нафақат авиалайнерлар ишлаб чиқаришининг қисқаришига, шунингдек ҳарбий буюртмаларнинг ҳам барбод бўлишига олиб келди. Бу заводларда 737-800 базасида тайёрланган кемаларга қарши P-8 Poseidon самолёти ҳамда, 767 базасидаги ёқилғи элтувчи KC-46А самолётлари ҳам ишлаб чиқарилади.\nИкки ҳафталик танаффус ишлаб чиқаришни қайта жиҳозлаш ва барча ишлаб чиқариш майдонларини дезинфекция қилиш учун керак.\nЎтган ҳафтада Boeing дивидендлар бўйича тўловларни, шунингдек, йил охирига қадар бош директор ҳамда директорлар кенгаши раисига маош тўлашни ҳам тўхтатганини эълон қилди.\nТўғри, Boeing’да сўнгги пайтда хушхабарлар ҳам бўлди — бир неча кун аввал корпорация 737MAX самолётлари ишлаб чиқаришни май ойига келиб қайтадан бошлашини эълон қилди.\n17 март куни АҚШ президенти Дональд Трамп аҳволи ёмонлашган Boeing «коронавирус» инқирозига бас келиши учун давлат томонидан молиявий ёрдам олиши кераклигини таъкидлади.\nБунгача корпорация АҚШ авиакосмик саноати 30 миллиард долларга муҳтож эканини таъкидлаб, бу пулдан қанчаси айнан ўзларига зарурлигини аниқлаштирмаган эди.\nBBC’нинг рус хизмати суҳбатлашган россиялик авиация экспертларининг фикрича, йўқотишларни минималлаштириш учун Boeing барибир давлат кўмагига эга бўлса керак.\nBoeing’нинг фуқаролик самолётлари ишлаб чиқаришдаги бош рақобатчиси — ўтган ҳафтада Франция ва Испанияда ишлаб чиқаришни тўхтатган Европанинг Airbus корпорацияси тўрт кун ўтиб яна ишлай бошлади. Шу кунлар ичида улар ишлаб чиқаришни коронавирус пандемияси шароитида янги санитария талабларига кўра қайта жиҳозлашган.\nЛекин улар Германия ва Буюк Британияда самолёт қаноти ишлаб чиқаришни уч ҳафтага қисқартирган. Бу ерда заводлар ёпилмайди, ишлаб чиқариш тўлиқ тўхтатилмайди, бироқ самолёт йиғиш заводларига тезкор етказиб бериш даражасигача қисқартирилади.\nAirbus ўтган йилги 863 дона кўрсаткични 2020 йилда 880тага етказишни режалаштираётган эди. Бироқ энди компания ўз стратегиясини қайта кўриб чиқмоқда, бу нафақат ишлаб чиқаришга, молиявий жиҳатга ҳам тегишли.\nКорпорация айни пайтдаги 3 миллиард евролик кредит мажбуриятларига қўшимча равишда 15 миллиард евро кредит олиш учун директорлар кенгаши маъқулловига эга бўлганини эълон қилди.\nБундан ташқари, 2019 йилда 1,4 миллиард евролик дивиденд тўлашни рад этмоқчи, шунингдек пенсия жамғармасига ҳам тўловлар бекор қилинади.\nAirbus’дагилар 2020 йилга ўз тахминларини қайта кўриб чиқишгани, агар вазият ёмонлашадиган бўлса пул маблағларига бўлган эҳтиёжларини минималлаштириш бўйича чора-тадбирлар ишлаб чиқишганини айтишмоқда.\nАйни пайтда регионал самолётларни биргаликда ишлаб чиқариш бўйича Boeing билан битимини якунлаш арафасида турган Бразилиянинг Embraer компанияси Бразилияда самолёт ишлаб чиқаришни бас қилиб, компанияда ўта муҳим лавозим эгалламаган барча ходимларини таътилга чиқариб юборди.\n26 март куни Embraer 2019 йилнинг IV чорагида соф зарар 209,8 миллион долларни ташкил этганини эълон қилди. Embraer ҳозирча 2020 йил зарарларидан гап очгани йўқ, лекин жорий йил учун режаларини қайта кўриб чиқишини ваъда қилди.\nКанаданинг Bombardier бизнес жетлари ишлаб чиқарувчи компанияси ҳам самолёт ишлаб чиқаришни тўхтатган.\nИшлар тўхтатилгани ҳақида De Havilland Canada ва Viking Air Limited авиасозлик компанияларига эгалик қилувчи Longview Aviation Capital Corp. ҳам эълон қилди.\nБу корпорация Bombardier компанияси томонидан ишлаб чиқилган турбовинтли регионал Dash 8-400 самолётларини ишлаб чиқаради.\nDash 8-400. Фото: Википедия\nШунингдек, корпорация унча катта бўлмаган, қўшмоторли DHC-6 Twin Otter самолётларини ишлаб чиқаришни ҳам тўхтатиб турибди.\nКорпорациянинг Канададаги заводлари коронавирус туфайли авиаташувлар таназзулга юз тутгани сабаб самолётларга талаб камайгани учун тўхтатилган.\nРоссиянинг самолётсозлик корхоналари ҳозирча коронавирус пандемияси уларнинг ишига қандай таъсир ўтказгани ҳақида ҳисобот бермаган.\nОлег Пантелеевнинг фикрича, Россия ва Хитой авиасозлик компанияларининг аҳволи шундоқ ҳам улар ишлаб чиқараётган маҳсулотларга талаб ўта паст бўлгани туфайли у қадар оғир эмас.\n«Агар бозор қайта тикланадиган онга келиб россиялик ва хитойлик ишлаб чиқарувчилар ўзларининг истиқболли самолётларини сертификатлаб, серияли ишлаб чиқаришни йўлга қўя олишса, россияликлар қўшимча санкция чекловларидан қутулса, бу янги маҳсулот билан бозорга чиқиш учун энг яхши пайт бўлади. Катта харажатлар гирдобида қолиб, қўл-оёқлари боғланган рақобатчилар демпинг имкониятидан фойдалана олишмайди», — деди у.\nРоман Гусаровнинг фикрича, россиялик авиасозларнинг аҳволи Россия иқтисодиёти, айниқса бюджети не кўйга тушишига жуда боғлиқ.\n«МС-21 лойиҳаси, биламизки, ҳозирча ишланмани молиялаштириш босқичида. Россия-Хитой ишланмаси бўлган кенг фюзелажли самолёт ҳам ҳали эрта молиялаштирилиш босқичида. Ҳаттоки буюртмачиларга етказиб берилаётган Sukhoi Superjet-100 ҳам, унга ҳам бюджетдан кўп пул сарфланади. Шунинг учун бу ерда авиакомпаниялар эмас, Россия бюджетига кўпроқ нарса боғлиқ», — деди у.


“Раштдаги амалиётлар якуний босқичга кўчди”\n26 октябр 2021, Тошкент вақти: 22:41\nТожикистон Миллий хавфсизлик қўмитаси раҳбари Саймўмин Ятимов журналистларнинг Раштда хорижлик жангарилар бор-йўқлиги ҳақидаги саволларини жавобсиз қолдирди.\nБу баёнот МДҲ давлатлари миллий хавфсизлик раҳбарларининг 9 ноябр куни Душанбе шаҳрида ўтказилган навбатдаги йиғини чоғида Тожикистон Миллий хавфсизлик қўмитаси раиси Саймўмин Ятимов тилидан янгради.\nМДҲ давлатлари миллий хавфсизлик раҳбарларининг душанба куни Тожикистон пойтахтида бўлиб ўтган 29-йиғинида Рашт водийсидаги вазият ҳам муҳокама қилинди.\nТожикистон Миллий хавфсизлик қўмитаси раиси Саймумин Ятимов йиғин иштирокчиларини у ердаги вазият билан таништирар экан, ҳукумат кучларининг жангариларни йўқ қилишга қаратилган махсус амалиёти сўнгги босқичга кўчганини маълум қилди.\n- Мен бутун масъулият билан айтаманки, бугун мамлакат шарқида, яъни Рашт водийсида вазият осойишта. Мамлакатдаги барқарорликни издан чиқариш ниятида бўлган мулла Абдулло бошлиқ гуруҳ деярли йўқ қилинди. Уларнинг кўпи қўлга олинди, баъзилари эса амалиётлар чоғида йўқ қилинди. Тахминларимизга кўра, бу гуруҳнинг яна 5 - 6 нафар аъзоси қолган. Айни кунларда қолган жангариларни ҳам йўқ қилиш бўйича амалиётимизнинг сўнгги босқичи бошланди, дея билдирди Тожикистон Миллий хавфсизлик қўмитаси раиси Саймумин Ятимов.\nТожик расмийсига кўра, Раштдаги вазият Миллий хавфсизлик қўмитасининг тўла назорати остига олинган ва хавотирларга ўрин қолмаган.\nЙиғин сўнгида МДҲ хавфсизлик бошлиқлари кўп сонли журналистларга матбуот анжумани берди.\nЖурналистлар Рашт воқеаларида мулла Абдулло гуруҳига ёлланган жангарилар қайси хориж давлатлардан экани билан қизиқдилар.\nБироқ Ятимов жаноблари бу саволга жавоб беришдан тийилди.\nАввалроқ Тожикистон Ички ишлар ва Мудофаа вазирликлари масъуллари Рашт воқеаларида Россия, Афғонистон, Покистон ва Ўзбекистон фуқароларининг ҳам қўли борлигини билдирган эди.\nБироқ Миллий хавфсизлик қўмитаси раиси Ятимов бу маълумотлар атрофидаги саволларга жавоб бермаслигини айтди.\nТожикистон шарқида ҳукумат кучларининг мулла Абдулло ва Али Бедакий лақаби билан танилган собиқ қўмондонлар ва уларнинг гуруҳини йўқ қилишга қаратилган махсус амалиётлари шу йил 19 сентябрида Рашт водийсининг Камароб дарасида номаълум кишилар Мудофаа вазирлиги карвонига пистирмадан ҳужум уюштириши ва пировардида 28 аскарнинг қурбон бўлиши ортидан бошлаб юборилган эди.\nРашт водийсидаги вазият яхшиланганидан гапирган Тожикистон Миллий хавфсизлик қўмитаси раиси Ятимов айни пайтда Афғонистонда, хусусан, бу мамлакат шимолида вазиятнинг тобора кескинлашаётгани ташвишланарли эканини қистириб ўтди.\nМатбуот анжуманида қатнашган Россия Федерал хавфсизлик хизмати бошлиғи Александр Бортников, гарчи Марказий Осиёда тинчлик барқарорлигини истамаётган кучлар кўп бўлса-да, ҳозирча минтақа давлатларига Афғонистон томонидан ҳеч қандай жиддий хавф сезмаяпти, деган ишончда.\nРоссия Федерал хавфсизлик хизмати раҳбарининг фикрича, МДҲ давлатларида ёшларнинг экстремистик ва диний оқимлар таъсирига тушиб қолиш жараёни кучайгани сезилмоқда.\n- Бу ерда ана шу ёшларнинг қайси исломий, мазҳабий оқим ва гуруҳлар таъсирига тушиб қолаётгани ва унинг сабабларини ўрганиш ҳамда назоратга олиш бизнинг вазифамиздир. Биз ўз салоҳиятимиз доирасида Покистон, Афғонистон, хусусан, бу мамлакат шимолий ҳудудларидаги вазиятни мунтазам назорат қилиб турибмиз, деди Александр Бортников.\nМДҲ давлатлари миллий хавфсизлик кенгаши раҳбарларининг Душанбе шаҳрида кеча бўлиб ўтган йиғинини Тожикистон президенти Имомали Раҳмон очиб берган эди.\nУнда Тожикистон президенти ҳеч бир давлат минтақа давлатларига хавф солаётган наркотик ва қурол-аслаҳа ноқонуний савдоси, халқаро экстремизм ва терроризмга қарши якка ҳолда кураша олмаслигини, бу йўналишда минтақа давлатлари ўзаро ҳамжиҳатлик билан ишлаши зарурлигини таъкидлаган.


Ўзбекистон эпидемияга тайёргарлик бўйича рейтингда 90 та давлат қаторига кирди — Sof.uz\nЎзбекистон эпидемияга тайёргарлик бўйича рейтингда 90 та давлат қаторига кирди\n15.12 14:00 61 Ўзбекистон\nAмериканинг “Nuclear Threat Initiative” нодавлат нотижорат ташкилоти Жонс Хопкинс университети саломатлик хавфсизлиги маркази ва “Эcономист” журнали билан ҳамкорликда тузилган рейтингга кўра, Ўзбекистон эпидемияга тайёрлик даражаси бўйича 195 давлат орасида 82-ўринни эгаллади. Бу ҳақда Кун.уз ёзмоқда.\nЎз навбатида, рейтинг олтита тоифани ҳисобга олган ҳолда тузилади: Олдини олиш, Aниқлаш, Жавоб бериш, Саломатлик, Нормлар ва Риск ( Риск).\nҚўшни давлатларга келсак, Қозоғистон 55-ўринда, Қирғизистон 68-ўринда, Туркманистон 119-ўринда, Тожикистон 140-ўринда жойлашган.\nРўйхатнинг йетакчилари AҚШ, Aвстралия, Финляндия, Канада, Таиланд, Словения, Буюк Британия, Германия, Жанубий Корея ва Швеция бўлди. Сўнгги ўн ўрин Сомали, Яман, Шимолий Корея, Сурия, Екваториал Гвинея, Науру, Марказий Aфрика Республикаси, Тувалу, Ниуе, Венесуела ва Жанубий Судан каби давлатларга насиб етди.\nБироқ, експертлар дунё саломатлиги ҳолатини салбий баҳолайдилар. Мисол учун, аксарият мамлакатлар, жумладан, юқори даромадли мамлакатлар епидемияларга тайёрлигини ошириш учун етарли миқдорда сармоя киритмаган.